
Fájdalmas egy megkapó álomképtől elszakadni! Mélyen 
megrendítő, ha egy épitő, tettekre hivatott és berendezett élet- 
valóságot szakit el tőlünk az emberi végzet. Ez az életvalóság 
. adatott nekünk benned: Csiífó Salamon. Ezt veszítettük el ben- 
ned, midőn 1934. január 8.-ikán a halál kitépett körünkből. 

Panaszolunk emiatt a megmásíthatatlan sulyos csapás miatt. 
Sokat vártunk még tőled. Tőled, aki férfi idődet a gyönyöőrüsé- 
gek és egyéni hajlamok helyett küzdelemre, kítüzött cél felé gyöt- 
relmes és közös munkára áldoztad. 

Célod , Unitárius anyaszentegyházunk" és intézményei vi- 
har ostromolta várainak megvédése és lehető megerősítése. Ma- 
gasztos cél, Isten szolgálatára elkötelezett lélek önfeláldozást 
igénylő feladata ! : 

Minden változások között tisztán állott előtted ez a cél, 
Útaid, eszközeid, amelyeket választottál, sokszor ellentmondók- 
. nak látszottak, Hiszen önmagadat kínzó és emésztő küzdelmed 
közepette mást ís, és akárhányszor jobbjaink közé tartozót, bán- 
tottál, sértettél meg. Emberi gyarlóságból következik, hogy külő- 
nösen a felületen mozgók és könnyen másra követdobók eliítél- 
tek, félreértettek s tegnapi küzdőtársakból legtöbben holnap, mint 


é ellenfelek, sőt ellenségek állottak veled szemben. Kevesen valá- 


nak azok, akik meg voltak győződve arról, hogy a kifogás alá 
eső eszközök és útak ahoz az egyetlen célhoz vezetnek. Ma már 
alkotásaid, iránytmutató javaslataid hosszu sora megvilágosodik 
előttünk, midőn halljuk és igazaknak is elismerjük egyházunk 
szolgálatára előkészített papjaink szép seregének vigasztalhatatlan, 


ezt 

szívből fakadó mély szomoruságát és nevelésed, életre való elő- 
készítésed, fáradhatatlan munkád áldó elismerését. 

Ma már történelmileg ís igazolva látjuk, hogy sokszor meg 
nem értett terveid, szándékaid mind az egyház javát célozták, s 
nehéz és viharos napokban a kivezető útat megvilágositották. 

Saját fátumod kergetett! Te is észre vetted, de már későn. 

A legerősebb lélek is elfárad az eredménytelen küzdelem- 
ben. Betegek leszünk, amidőn a föld ís beteg. Beteg lettél te is, 
Aki munkabírásodban legyőzhetetlennek látszottál, s szinte ké- 
pesnek tartottunk arra, hogy ,hegyekre hegyet rakj", testben és 
lélekben megtőrtél, elfáradtál és elestél 

Gondolkozó értelem, cselekvő lélek voltál, az bizonyos. De 
nagyobb valál ezeknél, mint szerető sziv. Szivedhez szorosan 
hozzád kapcsolt édes tieid még többet veszítettek, mint egyhá- 
zunk. Arvák voltak eddig is. A testvéri szeretet megható csele- 
kedetei könnyitették az özvegy nővér gyászos életét; az örök éj 
homályával boritott vak szemeknek te voltál világossága. Kihez 
forduljanak és ki látogatja meg ezután őket, akiknek mindenük 
te voltál? Családfő voltál. Csendes, előrelátó és mindeneket el- 
igazító. Most utmutatás, jövőbe irányt mutatás nélkül hagytad 
azokat, akiket mindennél jobban szerettél, Nagy szíved ez egy- 
szer feledkezett meg vállalt szent feladatáról s lásd, ez az egy- 
szeri sirig tartó gyász és könyhullatás. Egy vigasztalás lehet csu- 
pán : az, hogy jó és igaz valál. 

Egyházunk és mindazok, akik tieid valának, gyászolnak. Ez 
a gyász meghatja mindazokat, akik éreznek és gondolkoznak. Ér- 


zünk és gondolkozunk s meghatottsággal veszünk búcsut tőled 


Csifó Salamon! A viszontlátásig, Lőrinczi István, 


Csifó Salamon temetése. 


Csifó Salamon temetése az Unitárius Egyház diszterméből 
a város társadalmának osztatlan részvéte mellett 1934, júli 
10 én d. u. 3 órakor történt. A teol, akadémiai hallgatók gyász- 
éneke után Dr. Boros György püspök meleghangu imádságban 
emelte a lelkeket Istenhez, a minden vigasztalás egyetlen kutfor- 
rásához. Lőrinczi István, tb, esperes, mint az elhunytnak osztály- 
társa és kebelbarátja Dániel 12 r, 3 v. és Máté 13 r, 43 v. alap- 

ján tartott mélyen átérzett s az egész közönséget megható ha- 
lotti beszédet. Ezután Vári Albert dékán az Akadémia igazgató- 
sága és tanári kara nevében a következőket mondotta : 

A Teol. Akadémia Igazgatóságának és tanári karának ne- 
vében teszem le az elismerés koszoruját. koporsódra Istenben 


E boldogult kedves barátunk. Nem múló és hervadó virágokból van 


. ez a koszoru, hanem a hála, a kegyelet és nagyrabecsülés virá- 


gaiból, melyeket az idő vasfoga meg nem emészthet. Mert tagad- 
hatatlan, hogy kedves családod pótolhatatlan vesztesége mellett, a. 


. legnagyobb s a legfájóbb a mi veszteségünk. Most, amikor a leg- 
. nagyobb szükségünk lett volna reád, mikor leginkább rá voltunk 


utalva évek hosszu során szerzett bőséges tapasztalataidra és 


. tanácsaidra, amikor annyi reménnyel és bizalornmal voltunk irán- 


tad: akkor hagytál itt minket. S te, aki mindig biztatónk és bá- 
toritónk voltál, most gondjainkat és aggodalmainkat növeled. 
Alig két héttel ezelőtt még rendületlenül álló, erős oszlop 
voltál, amelyen bizton nyugodott egyházunk és akadémiánk ; 
mester voltál, akit áhitattal hallgatott a buzgó tanítványok kicsiny 
serege; afya voltál, akire gyermeki bizalommal tekintettek még 
akkor ís, amikor dorgáltad őket, mert jól tudták, hogy az is 


. szerető szívből fakad; próféta voltál, aki könyörtelenül lesujtott a 


bűnösre, de felemelte a jót ; vezér voltál, akinek agyában tervek és 
gondolatok születnek, és ma.... ma hiába szólítunk, nem felelsz 
kérdéseinkre. Szemed tűzsugarai kialudtak. Beszédes ajkaid el- 
némultak s a szeretetet árasztó szív nem dobog többé. 
Hiívatásod szerint egyfelől a multat s annak történelmét 
tanulmányoztad. Láttad az ősök sok küzdelmét, tenger csalódá- 
sát, de láttad rendületlen hitüket s minden akadályon győzedel- 
meskedni tudó bátorságukat. A mult gazdag hagyományai nem 
zárták el előled a haladás és fejlődés útjait Az új idők szavát 
is megértetted. A mult gazdag tanulságai nővelték hitedet, erődet 


. és bizalmadat s ezekkel termékenyiítetted meg a jelent és épitet- 


ted a jövőt, 

Hivatásod másfelől a jog világához kötött, A törvények 
betüjével annyira ismerős, a paragrafusok útvesztőjében annyira 
járatos alig volt valaki közülünk, mint te. De mégis tudtad, hogy 
a jog rideg világa fölött van egy felsőbbrendü lelkivilág, hogy az 
irott törvények fölött vannak szentebb erkölcsi törvények, ame- 

lyektől függ az ember lelki békéje és boldogsága, még akkor is, 
ha a földhöz ragadt világ sárral dobálja meg. 

Anyagilag nem voltál gazdag. A mi pályánk nem a meg- 
gazdagodásnak, a vagyongyűjtésnek az útja. De ha aranyat és 
ezüstöt nem ís osztogathattál, annál bőkezübben szórtad lelked 
kincseit tanítványaid között. Sőt kerestél és találtál módot arra 
is, hogy a jótékonyság erényét gyakoroljad. 

Nehéz viharok zugtak át fejünk felett a mai kísérteties 
időkben, amidőn egyházunk kicsiny sajkája a háborgó hullámok 
játéklabdája volt, amikor mindnyájan csüggedten kiáltottunk a 
tanitványokkal: , Tarts meg, Uram, mert elveszünk." S te akkor 
a történelem tanulságaiból meritett bizalommal idézted a Názáreti 
Mester szavait: , Kícsiny hitűek, miért kételkedtek ?" 


Az egyik nagy magyar gondolkozó mondta, hogy ,aki ko- 
rában a jobbaknak eleget tett, az élt minden kornak". Egy vidéki 
lelkészi parochiától a theol, dekáni székig csaknem egy félszá- 
zados út vezetett. Ez útnak minden állomásán maradandó alko- 
tások őrzik nevedet és emlékedet. Ha igaz az, hogy halott csak 
az, kit elfelejtenek, te nem vagy halott; mert mi téged, kedves 
barátunk, soha el nem felejtünk. 


A Teol. Akadémia ifjusága nevében Kiss Tihamér IV, éves 
hallgató a következő beszéddel búcsuzott: 


A tanitványok nevében szólok e pillanatban, kik az őszinte 
fájdalom és részvét keserü könnyeit hullatva, állunk e ravatal 
körül. Igen, itt állunk s mint az első tanitványok, mikor a názá- 
reti Jézus, a jó Mester tőlük eltávozott, mi is viseljük a szomoru 
való keserveit, néma fájdalommal, visszafojtott zokogással Oh, 
mert szeretett tanárunktól, jó dékánunktól csak nemrég búcsuz- 
tunk el s mielőtt viszontláthattuk volna jóságos arcának tekinte- 
tét, megint búcsuznunk kell, Búcsuzni az ifjuság ez igaz és ön- 
zetlen barátjától. Ki évek hosszu során át oly. önfeláldozó sze- 
retettel és odaadással küzdött, dolgozott tanitványai előrehaladá- 
sáért és boldogulásáért. Búcsuzni attól, ki oly sokaknak volt 


szerető édesapja, ki mindig oly gondviselő szeretettel irányította 


és kisérte lépteink nyomát, ki imádkozni, hinni, bizni és remélni 
tanított, Oh, mert értünk élt ő, értünk dobogott a már kihült 
szíve, mellyel mindig oly őszinte bizalommal ölelt karjaiba, ér- 

tünk lángolt nemes lelke, melyből mindig csak a jóság és szere- 
tet éltető melege áradt felénk. 

Mi, tanítványai, ugy érezzük, hogy nem tudunk elszakadni 
tőle, mert azok a drága, szent emlékek, melyekkel itt él a mi 
megtőrt lelkünkben és fájó szívünkben, felejthetetlenek s a sze- 
retet, mely hozzáfűzött, erősebb volt annál, minthogy szét tudja 
zuzni azt a könyörtelen halál, Mi ugy érezzük, hogy hiába né- 
multak el az ajkak, nekünk fülünkbe cseng tovább ís az ő szelid 
szava, Mi ugy érezzük, hogy szelleme továbbra is itt él közöt- 
tünk, éltetni az eszméket, a törekvéseket, táplálni az érzelmeket 
és a reményeket, melyeknek hirdetője és megtestesítője volt. 

A veszteségokozta fájdalom mellett lelkünket csak az a 
tudat enyhiti és vigasztalja, hogy a miénk volt s a miénk lesz 
ezután ís, Az öőrőkkévalóságba vetett hit által hisszük, hogy jó- 
téteményei, felejthetetlen, drága emlékei s halhatatlan szelleme 
által vele továbbra is összeköttetésben maradunk. 

E hittel veszünk búcsut mi, tanítványok tőled, szeretett 
tanárunk, jó dekánunk. Isten veled, Isten velünk! Ámen. 

A beszéd elhangzása után a teológusok énekkarának szo- 
moru hangjai mellett indult meg a beláthatatlan sokaság a há- 
zsongárdi temető felé, hol a helybeli egyházközség nevében, mint 
volt lelkésztől és tb. presbiítertől meghatott hangon búcsuzott 
Ürmösi Károly esperes-lelkész. Végül Pálffy László mint ember- 
barátnak mondott Isten hozzádot. Ezzel egy híven megfutott földi 
pálya végéhez érkezett, 

Elv és előítélet. 
(Emlékezés Halmágyi Sándorra.) ! 


Tavaly volt születésének száz éves évfordulója. Halmágyi 
Sándort azonban melegebb szálak fűzik a Keresztény Magvető 
olvasóközönségéhez, hogysem anélkül is időszerű ne lenne föl- 
eleveníteni az emlékét. A mai nemzedék ugyan nem sokat tud 
róla, de a mult század ötvenes-hatvanas éveiben igen jó csen- 
gésű neve volt. S akinek a maga korában voltak mondanivalói, 
az az utódok emlékezetében is él. Novellákat és költeményeket, 
politikai és jogtudományi cikkeket irt az akkori folyóiratokba és 
napilapokba ; szóval és tollal tevékeny részt vett abban a , nem- 
zeti küzdelemben, melyet az erdélyi magyar politikai társadalom 
. az akkori törvénytelen kormányzat ellen folytatott", Két nagyobb 
lélekzetű regénye is van: 1. Saphira, Történeti regény Erdély mult- 
jából. Kolozsvár, 1859, és 2. Elv és előítélet. Kolozsvár, 18642 A 
magyar Parnassussal való kapcsolata tehát inkább csak fiatalkori 
lendület. Izlésre és fegyelmezett gondolkozásra vall, hogy Jókai 
után és mellett céltalannak látta a további iramot. Mint ny. kir, 


itélőtáblai bíró halt meg 1918-ban. A kerepesi temetőben kapott 


! Ez a cikk mult számunkból tárgyhalmaz miatt maradt ki. Szerk. 
? Van, illetőleg csak volt egy harmadik regénye ís. 


A Szépirodalmi Figyelő 1862. II. évf. 24. és 25. száma hoz belőle mu-r 


tatványt: , Az inség napjai. Regény a mult évtizedből, II. Egy magyar nemes 

anno Dnii 1855" címen, Csillag alatt a következő jegyzet: ,Mutatványul szer- 


zőnek ujabb 3 kötetes regényéből, melynek tárgya hazánk legszomorubb korá- 


ból, a mult évtizedből van merítve." — Erről a regényéről Halmágyi Sándor- — 


nak semmit sem tud az irodalomtörténet. Nem is tarthatja számon, nem ís tud- 
hat róla, mert a 3 kötetes regényből csak a fenti szemelvény jelent meg. Utána 


tudakozódtam a szerző fiánál, Halmágyi Gábor ny. főmérnök és unokájánál 


Halmágyi László magyarsárdi földbirtokosnál, de a kézirat sajnos nem maradt 


fenn. Pedig érdekes volna, már csak a hőse miatt ís. s Ismerem őt jól — igy 


végződik a regény — mert hiszen ő — az én atyám", 

diszsírhelyet, mint 48-as honvédszázados. Hogy az irodalomban 
is elég díszes hely illeti meg, azt meg nem kisebb tekintély, 
Arany János, a legérzékenyebb magyar írói lelkiismeret állapítja 
meg egy szerkesztői izenetében, illetőleg levelében.! 

Időszerüvé teszi a Halmágyi Sándorról való megemlékezést az 
is, hogy Saphirá-ja, mint halljuk, nemsokára román fordításban 
is meg fog jelenni Daianu esperes tollából, 

Hozzánk inkább az Elv és előítélet c. regénye áll közelebb. 
Ez a legértékesebb alkotása. Társadalmi regény a Bach-Schmer- 
ling korszakból. Sokban emlékeztet a Jókai Új földesurára, való- 
sággal erdélyi környezetbe helyezett pendantja. , Non cogíto, ergo 
non sam — számol le ott a világgal a Jókai vén kuruca — hir- 
dessétek ki, hogy meghaltam: nem dohányzom, nem járok va- 
dászni, nem pőrösködöm többé, zárjátok be a kapukat", Erdélyi 
párja, az öreg Csallószegi Ferenc bátyánk ís szeretne eltemet- 
kezni, neki sincs sok gyönyörűsége az új világban. De az ilyen 
gesztushoz Erdélyben sosem volt idő és sosem volt — mód. Itt 
nyugtalanabb a vérmérséklet, hóporcsosabbak a földek, s keve- 
sebbek a holdak. Az erdélyi szűkebb és szívósabb világot nem 
lehet kizárni a kapun, itt nem lehet és nem szabad hősi pózzal 
meghalni. Itt ahova becsöppentünk, ha egyebet nem, legalább 
zsémbelődni, duzzogni, sőt káromkodni is kell, néha bizony ak- 
kor ís, amikor nem kellene. Itt nem végzi el helyettünk semmi 
Kampós uram a kapun kívüli világot. Akármilyen ismeretlen for- 
májú és idegen szinű az új világ, itt szembe kell nézni vele, Ma- 
gad uram, ha nincs szolgád, itt be kell fogni a két sárgát a lő- 
csös szekérbe s utána kell nézni, mit lehet kiszorítani a megin- 
dult hepehupás föld soványkás rőgei alól, Itt mozogni is kell, itt 
kiállhatatlan csodabogár" lesz a zsörtőlődő vén kurucból. ,Te- 
gyétek bé azokat a kapukat, mert már ezután nem várunk ked- 
ves vendégeket. Otthon ülünk, mint az üldözött vad a vacká- 
ban, s ha éppen jőni talál valami miénkféle, kinyithatjuk neki." 
De mit ér a betett kapu, ha a gazda lelke őrökké künn kóvá- 
lyog: mindent lát és mindent hall és mindenen bosszankodik. 

Zsörtőlődik olyan szabad hangon, hogy Arany János, ki a 
beküldött kéziratból előzetes szemelvényt akart közölni a Ko- 


1 V. ő. Arany J. levelezése: író-barátaival. XXXIV. levél. 

szoruban, aggodalmasan megkérdi: ,Oly krikszgerichtetlen világ 
van-e odahaza, — hogy ottan lehet beszélni és írni a famózus de- 
cennium alatti állapotról akármily hangosan? L. a levelet egész 
terjedelmében Arany János Hátrahagyott Munkáinak Negyedik 
Kötetében: Arany János Levelezése író barátaival. Második 
kötet. Budapest. Kiadja Ráth Mór. 1889. 409. lap XXXIV. levél. 
Pest, december 3. 1862. — Nem elég a fátyol, tisztelt jó 
emberem, mit a honatyák tavaly oly bőkezüleg hánytak ama 12 
évre : most ís egyre fátyoloznunk kell még, mert a Bachizmus, a 
rákövetkező szomszéd constítutionalismus, meg a mi provisoriu- 
munk épen nem oly különböző dolgok, hogy egyike a másikat 
ne védené minden áron. Azért nagyon sajnálom, de félek, sőt 
bizonyosnak hiszem, hogy nem csak a szerző, de Csallószegi ur 
szájából se veszik fel, ha méltó indignatiojában a tabula rasa-t 
nagyon élénken rajzolja, a történelmi jogokon s antediluvianus 
állapoton erős szavakban csügg, ha a mostani... időtől halálos 
gyomorlázt kap, ha azokat a gezefze-ket kevés tisztelettel találja 
emlegetni . . . Ne ijedjen meg, tisztelt uram, s ne magyarázza sub- 
jectiv gyávaságnak észrevételeimet. Bizony, higgye meg, oda ju- 
tánk, hogy a rendőrség közelebb egy birálatot (!) tiltott le, nem 
politikai célzás miatt, hanem mert iíndecent. Pedig nem volt az, 
hanem egy röpirat ellen volt irva, mely bennünket, keleti fajt; 
in genere összeszamaraz . . . Niksz nucz! a kritika nem jöhetett 
ki" (Pest, 1862. dec. 3.) Elmondja aztán Arany, hogy a novellát 
szereti, mert jól indul, a magyar élet és társadalom egy osztá- 
lyát érdekesen, elevenen, plastice rajzolja. Neki ez az irány ép- 
pen kitűzött programmjába vág, beszélyirodalmunk fejlődésének 
ez az egyetlen egészséges útja. De a kiadást csak ahhoz a fel- 
tételhez köti, ha a szerző megfelelő kihagyásokkal és módosítás- 
sal szelidit rajta. Kifogásolja az erős kifejezéseket is, a sok eb- 
adtá-t. (Mit szólna ma ehhez Turi Dani, meg Ábel a rengeteg- 


ben 7). Arany is tudja, hogy amit kiván, az elszintelenítés s hogy 4 


az elszintelenedés nem érdem, de azzal is tisztában van, azt ís 


tudja, hogy az életravalóság úgy is egyébben van, s ha az az egyéb 


már megvan, egy kis szerényke önfegyelmezéssel hozhat az iró 
annyi áldozatot, hogy az írása kellemes is legyen. 

Mennyi hasznát látta írónk az Arany tanácsának s hogy 
idomitotta át művét, csak nagyjában állapítható meg, mert az 

eredeti fogalmazvány nem maradt fenn, A Koszorú-ban való köz- 
lésből ugyan semmi sem lett, de az 1864-ben megjelent regényben 
az ebadtá-k valóban ki vannak pontozva, a zsiros áll fényes-re 
szépül s a beamtercorps is megállapithatólag nagyobb discretioval 
kezeltetik. Közben a novella regénnyé bővült, a mellékszereplők 
neve (Zalánfi) s bizonyára szerepe ís változhatott és módosulha- 
tott. Jellegzetesen erdélyi regény, az erdélyi középosztály rajza, 
apák és fiuk, két egymásra következő nemzedék gondolkozásá- 
nak is lelkivilágának a bemutatása. A fiatalok összeütközése ez 
az öregekkel, a haladóké a maradiakkal. Az örök harc, amelyben 
a diadal természetesen mindíg a fiataloké. Ez a természet rendje : 
a haladó idő kerekét nem lehet visszafordítani: ha kátyuba megy 
is, előre megy. Két nemzedék sohasem lehet egyforma, de roham- 
léptekkel haladó időkben tátongó szakadékok, egy egész világ 
választja el egymástól az egymásra következő két nemzedéket, 
A magyar társadalomban a régi és új világ összeütközését leg- 
elébb a Fáy A. Bélteki háza tárgyalja s legjellegzetesebb, legro- 
mantikusabb, legvonzóbb rajzát Jókai adja. Rokonszenvük termé- 
szetesen az új világé. Az idejüket és pénzüket hetykén pazarló 
apákat fölváltják a reform-kor nemes idealizmustól fűtött ifju 
nemzedékének nagyszerű fiai, az első liberális nemzedék, Széchenyi 
és Kossuth tanítványai, a negyvenes évek nemessége. Valóban 
csodálatra méltóan hősi nemzedék. Nagyszerű epopeiák tragikus 
fensége lebeg fölöttük. A haladás, a szabadság, a nemes libera- 
lízmus fanatikusai ők, Példátlan önzetlenségük gyermekiesen szent 
lázában máról holnapra ledöntik egyetlen támaszukat, a rendi 
korlátokat, csakhogy fölszántódjék a Magyar Parlág. S a jutalom? 
Halálos seb egy szörnyű katasztrófában, hóhérpallós és akasztófa, 
marcangoló önvád és őrűlet, gyászos nemzethalál, melyből nem 
mutatkozik föltámadás. Ehhez a nemzedékhez tartozik Csallószegi, 
Erről a nemzedékről nem lehet rokonszenv nélkül irni, ezt a 
nemzedéket nem válthatja fől olyan magától értetődően egy jobb, 
egy rokonszenvesebb nemzedék, az apák és fiak harca itt nem 
olyan önként adódó diadal a fiak részére. Azért igen érdekes, 
hogyan rajzolja meg, hogyan állítja egymás mellé a két nemze- 
déket Halmágyi. Fájdalmasan égető probléma ma a magunk revi- 
ziója, A világháboru óta sok mindent másképp látunk ma, más 
a történet-szemléletünk, Régi igazság az is, hogy a jó regény 

minden tudós történelemnél szemléltetőbb képet tud adni az effé- 
léről. Vajjon miben látja hát Halmágyi az első és második libe- 
ralis nemzedék közti különbséget ? Vajjon megegyezik-e az ő rajza 
a Szekfű Gyula fájdalmasan komor megállapításával? Az első 
nemzedékre nézve az előbbiekből már sejthetjük, hogy meg. A 
liberalizmusra nézve ugyan nem lehet vele egy véleményen (Erdé- 
lyi és unitárius ember ilyen kiábrándítóan, ilyen dogmatikusan 
antiliberalis sosem lehet, éppen mindenért még sem lehet a libe- 
ralismust tenni meg bűnbaknak. Nem a tűz a hibás, ha mindent 
feléget!, de egyebekben Csallószegi egészen a Szekfü Gy. ma- 
gyarja: régi szabásu, komoly, tisztességes, talpig becsületes és 
takarékos falusi ember, E rajzhoz Halmágyi csak egyéni és főleg 
erdélyi szineket ad. Erdélyben az egyes társadalmi osztályok 
között nagyobb és közvetlenebb az érintkezési felület : itt a lelkek 
hajlamosabbak a kapaszkodásra és a gyülöletre. Aszerint, hogy 
milyen derekuk van hozzá. A hajlósabb derék a kapaszkodásban 
éli ki világát, a keményebb derék beéri a gyülölködéssel Igy 
legalább fenntarthatja az elveit is. Apák és fiuk rajzában jelleg- 
zetes erdélyi szinek. Az öreg úr ki nem állhatja a nagyvilági 
embereket, a mágnásokat, mert fennhéjázók, mert léhák, mert 
pazarlók. Egyiknek neve petrezselyem-báró, a másiknak pakfon- 
érót, a harmadiké hólyag-herceg. Erdélyi ember találta ki, hogy 
az ember a bárónál kezdődik. Haragszik rájuk, mert szeretné, ha 
több oka lenne szeretni őket s büszkének lenni reájuk. 

S az ujabb nemzedék ? Ez a szerző nemzedéke, Természe- 
tes, hogy romantikus optimizmussal olyannak rajzolja, amilyennek 
szeretné, Tanultabb gazdának, szélesebb látókörünek, elfogulatla- 
nabbnak, előitéletnélkülvalóbbnak, kulturára éhesebbnek és igé- 
nyesebbnek. De rokonszenvén keresztül is átcsillannak a Szekfű 
Gy. komor szinei, A jukker-fogat, az urfi-szekér, a $gentleman- 
külső, a mágnás: barátok, a kapaszkodás, a váltók és betáblázások 
előre vetik árnyékukat, Olympusi emberek ezek már, másként 
gondolkoznak. Nekik a föld: föld. Száraz időben por, esős időben 
sár, Mit kuporgassuk, mit imádjuk, mint valami szent ereklyét ! 
Evvel meg nem mentjük a hazát. Gyere zsidó, husz percent, öt- 
ven percent, mindegy, csak feszeleghessünk, csak vigan élhessünk, 
csak mágnást játszhassunk, Az ősmagyar bűnök: könnyelműség, 
korhelység, urhatnámság, tultengő önérzet, előkelősködés, címeken 

és kitüntetéseken kapkodó gyerekes öröm, esztelen pazarlás és 
hetyke legénykedés, ,egye fene, ugy ís mindegy" filozofia, Ezeket 
a hibáinkat Halmágyinál még csak az örökké zsörtölődő vén ku- 
ruc látja. Boldog optimizmus, a fiatalok még nem látják, hogy a 
magyar regény Jókaitól Herczeg Ferencig glóriás fénybe fogja 
vonni ezeket a hibáinkat. Szeges ostor helyett maszlagot fog adni, 
magyar afiumot a magyar álmoknak. Halmágyi még nem hízeleg, 
de nem is ostoroz. A magyar gentry kialakuló természetrajzához 


: azonban érdekes vonásokat szolgáltat azzal, hogy megrajzolja 


párját, a fertály mágnást, vagy amint később nevezték, a firtlit. 
Igazolja Szekfüt abban is, hogy nálunk mindig és mindenben jel- 
szavak uralkodnak s nyomukban hangulat kél. Elv és előitélet 
Halmágyinál a jellegzetes erdélyi nevük, de egyébiránt őkemék is 
egyebet takarnak igen-igen sokszor, Stilszerű is, hogy a szabad 
vizsgálódás és nemes liberalismus klasszikus földjén legalább a 
zászló maradjon meg, ha a szinei meg is kopnak, 


Páltffi Márton. 


SZÜLŐVÁROSOM TEMETŐJE. 


E temető itt gyönyörü liget. 

Fáradt szivekbe gyógyulást vihet , . , 

A hantokon bár elmúlás kövűl, 

Élet virágzik, illatoz" örűl. 

A nyárfalomb is életet zenél, 

Csengő ezüstre bűvöli a szél... 

Őrt állanak : büszke, komoly fenyők, 

Sírok tövében lelve őserőt . . . 

Itt nincs több bú, meghal a szenvedés, 

A fájdalom itt édes csendbe vész. . 

Világ gondja szivet itt nem epeszt, 

Itt elmúlik a súlyos, nagy kereszt . . . 

Itt él a béke, örök nyugalom, 

Szent, megbocsátó égi irgalom . . . 

Itt fölcsókol minden emberszőtte kint, 

Isten szeme: a nap, ha széttekint. 
Abrud, 1929. Ürmösi Károlyné. 


Szertartások és vallási szokások 
az unitárius egyházban. 


8-ik közlemény. 
Házasság. 


Luther föllépése hatalmas lökést adott a természeti és isteni 
törvényhez való visszatérésnek. A papi nőtlenség nem volt termé- 
szetes, sem moralis, hanem egyházpolitikai kisérlet. Azok a kinö- 
vések, amelyek oszlopszentekké avattak nehány fanatikust, a test 
megtagadását, a léleknek a testi vágyak legyőzésére kifejtett ere- 
jét szent célnak minősítették. Ezek alkalmasak voltak a fanatiz- 
mus növelésére, de nem szolgálták az életet, a haladást. Bámula- 
tos eredményei itt a távolban meghatnak s mégis Luthernek adunk 
igazat, mert ő a papot beillesztette az emberi társadalomba, mi- 
dőn kilépett a zárdából. A zárdák titkairól sokat, de kevés szépet 
tártak föl. Elég annyit érinteni e helyen, hogy a püspök a papnak 
adhatott és adott fölmentvényt, hogy nőt és családot tarthasson, ! 
de nem engedte meg a törvényes házasságot. Pedig igaza volt 
Pálnak: ,jobb házasságban élni, mint égni" (I. Kor. 7., 9.) s 
midőn Luther (1525) nőül vette Bora Katalint, az apácát, barátai 
szerint: , Biztositotta számtalan ház tisztaságát és boldogságát." 
, Szabad te neked élvezned minden örömet a világon, a mi nem 
bűnös. Isten tetszését leli abban, ha jó kedvedben szived mélyé- 
ből nevetsz." Zwingli mondja: , Nem ismerek nagyobb skandalu- 
mot annál, hogy a törvényes házasságtól eltiltották a papokat, de 
megengedték, hogy pénzért tartsanak maguknak háztartásbeli nőt 
(concubinatus). Briggs mondja: ,A reformacio előtt a papok con- 


1 Ch. Beard The Reformation 143. 


7 1750-ben Röser kimutatta, hogy az emberiség mintegy tizenöt millió 
lélek létezését Luthernek és az ő példájának köszönheti s megérdemelné, 
hogy szobrot emeljenek neki, mint az emberi nem megmentőjének. U. o. 144. 

cubinatusa előtt szemet hunytak, ellenben a házasságot halálos bűn- 
nek tekintették", 

Az a szomoru tény, hogy Dávid Ferenc szerencsétlen volt az 
ő Katalinjával, ! mit sem von le a papi nősülés nagy értékéből. 
Legfennebb azt mutatja, hogy nem minden házasság boldog és 
szerencsés. Ha a papi házasság rosszul végződik, legtöbb esetben 
azzal magyarázható meg, hogy a nő nehezen, vagy sehogy sem 
tudja beleélni magát abba a szellemi és erkölcsi légkörbe, amely- 
ben az Isten szolgájának élni kell. 

A protestánsok s köztük az unitáriusok is, isteni intézmény- 
nek tekintik a házasságot, de nem tartják szentségnek, következő- 
leg az elválást megengedik, ellenben a r. kath. egyház csak az 
ágytól és asztaltól elválást engedi meg, vagy pedig a házasságot 
semmisnek minősiti s igy fölbontván, a házastársakat fölsza- 
baditja. 

Agh István a házasok összekelésekről — irva — az unitárius 
szabadelvüséget alkalmazza. Minthogy ez volt a hivatalosnak te- 
kintett szabályzat, érdemes összehasonlitni a később keletkezett 
szövegezésekkel. ; 

Az Agh István szövege inkább a gyakorlat népszerüsítésre 


. szánt magyarázat, mint törvény. A jegyességet, (mátkaság) komoly 


lépésnek vették, de mégis magánjellegünek. Történhetett szóval, 
kézbeadással, gyürü- és ajándékadással papi szolgálat nélkül, tehát 
fel is bontható pap nélkül. A papnak ágendája nincsen. 

Ha megtörtént a mátkaság, ki kellett hirdetni (hiredetni) a 
lakodalom előtt (tehát nem az esküvő előtt) nyolc nappal, vagy 
legalább hárommal, ott ahol a házasulandók laktak, a templomban 
,ha kinek volna törvényes oka az ellenmondásra jó idején adja 
értésekre azoknak, a kiknek illik." 

A lakodalom idején a pap köteles a házasulandókat meges- 
ketni (copulalni, összveszerkeszteni) vagy az egész lakodalmi gyü- 
lekezet előtt, vagy legalább 2—3—4 pár tanu - bizonyságok előtt 
akár háznál, akár az istentisztelet helyén. , Illendő, hogy a tem- 
plomban menjen végbe, minthogy Isten tiszteletével is szokott végbe- 
vitetni." 

Ha nem templomozás idején tartják a templomban , haran- 


1 Barát Kata anyja volt fő peresse a nagy püspöknek. 

gozzanak, mint szoktak harangozni az isteni tiszteletre. A kántor 
énekel a hivekkel s ugy fogjon az esketésnek a pap". 

Invocatioval kezdi: a mi segedelmünk legyen a Krisztusnak 
nevében az Istentől, aki teremtette az embert férfiuvá és asszonyi 
állattá és szerzette a szent házasságot. Amen. , Ezután (egy kis 
tanitás vagy oratio a szent házasság természetiről) és környülálló 
dolgairól." Ezután imádkozik a gyülekezettel ,áldván és dicsérvén 
Istent sok jó téteményiért és kérvén áldását az uj házasokra. Kö- 
vetkezik a kikérdezés: Szeretetből és nem  kényszeritésből veszi-e 
kegyelmed őkegyelmét jövendőbeli házastársul. Adta-e kegyelmed 
szavát, jegyit, gyürüit vagy egyéb házasságra kötelező ajándékát 
másnak valakinek, ezen kegyelmed mellett álló személyen kivül, 
melynek ereje még ma is fenn volna, vagy nem adta." Azután 
azon kérdéseket , támassza eleibe az asszonyi állatnak is." Ezután 
egymás kezét megfogván megesketi: Én esküszöm az élő egy igaz 
Istenre, a mi Urunk Jesus Krisztusnak szent Atyjára, hogy ezen 
becsületes személyt, kinek mostan kezét fogom, szeretem, szeretet- 
ből és nem kénszeritésből veszem magam mellé jövendőbeli há- 
zastársul, ő kegyelmét sem jó, sem gonosz szerencséjében, sem 
egésségében, sem betegségében el nem vetem, ő kegyelmével hol- 
tomiglan, vagy holtáiglan élek, ha őkegyelme a házasságnak tiszta- 
ságában megmarad. A nő ugyanazt mondja el. 

Ha egyik fél nem unitárius, hanem vagy református, vagy 
lutheránus , jóllehet helyes oka nincsen, miért nem  eskethetnénk 
meg az elmondott formula szerint, mert akármelyiknek is hinni és 


vallani kell, hogy az egy élő igaz Isten az Ur Jézus Krisztus atyja, : 


vagy a Jézus Krisztus azon egy Istennek fia, de ha mégis kivánná, 
akkor a pap elmondhatja az illető esküformáját, ,mert a pap az 
ilyetén személy képében szól." Ne nézzen arra a pap, hogy ama- 
zok az unitárius felet a szentháromságra esketik , mert ezeknek 
cselekedete vagy tudatlanságból, vagy vakmerő kevélységből szár- 
mazik. Érteniök kellene, hogy a mi hitből nincsen, vétek az." 
Eszünkbe jut Jókai megjegyzése, midőn az unitárius Manasse 


Rómában elmondotta a katholikus Blanka hercegnő előtt az odessai 


kép legendáját : Manassé oly pietással mondotta el, mint a ki sze- 
retni tudja azt, amit hinni nem tud. (Egy az Isten 49 I. stb.) 

A helybeli Consistorium 1742-ben tiltja, hogy kihirdetés nél- 
kül vagy lakodalom előtt a házasulandókat megeskessék. 

Az Ádámosi zsinat szerint (1629) szerint sem karátson, sem 


. husvét, sem pünköst napján sem a második napon esketni nem 
. szabad. (Ez később limitatur) csak a harmadik napon lehetett es- 
. ketni. Ehez a papjaink még a XIX. század végén is ragaszkodtak. 
. A kénosi zsinat 1774-ben rendeli, hogyha a 3-ik nap vasárnap, 


akkor sem szabad. 
Vegyes házasokat — ha egyik kat. volt — a katholikus püs- 


pök engedélye nélkül esketni nem volt szabad.! A stólát a két ; 


pap között meg kellett osztani. 
Aki kihirdetés vagy deliberatio nélkül esket, hivatalától fel- 


ú függesztendő (1803. Csikszentmárton), 


A XVIII-ik évszáz gondolkozását és izlését világitja meg, 


. hogy az eskető pap Socratestől kezdve minden bölcs és kevésbbé 
. bölcs mondását összehalmozza az asszony s tehát a házasság ellen : 
. először latinul, azután magyarul : 


W AP" "e 


Aki feleséget vészen 
Pere annak elég lészen 
Gyakor szivbeli fájdalom 
Követi azt s aggodalom. 
Végül talál biztatót és vigasztalót is főleg a bibliában az ős 


. kijelentéstől kezdve: nem jó az embernek egyedül lenni s a zsol- 


. tár szerint: a te feleséged, mint a termő szöllő a te házadban. 


. (Zsolt. 128. 2—4.) 


Egy ilyen beszédet a szerző is, mások is majdnem minden 
évben ujból elmondottak. Szerették a vastag kifejezéseket s ugy 


. kell lenni, a közönségnek is tetszett, mikor a pap az uj házaspárt, 
. de főképpen a férfit igy biztatta : 


Csak két örvendetes napot lehet érni 
Feleséggel többet nem merek igérni, 
Egyik öröm napja, melyen azt elvészed, 
Másik melyen meghal s koporsóba tészed. 
Dersi Moses a maga szükségére Karácsonfalván 1793-ban irt 


. könyvében (A Papi szt. Hivatal hármas praxisa) egy esketési be- 
. szédében azt a tételt állítja föl: Ki és mi végre szerzette a házas- 


ságot? Bevezető szavai: Ez örömnek házához egybegyülekezett 


. Isten népe! Egy lakadalmi régi predikacion kivánom beszédemet 


. inditani: Nem jó az embernek egyedül lenni. 


1 Mária Therezia rendelete 1749-ben: nem katholikusok katholikussal 


csak kath. pap előtt köthetnek házasságot. 


SÉLÉ Mate 

Beszédét négy részre osztja: 

1. A házasságot Isten szerzette. Nem angyal, nem ember, 
annál inkább nem ördög, ama pokolbeli rut ördög, mert ez a há- 
zasságnak rontója. Vedd ki a házasságot, gondolatoddal ha lehet, 
e világból, nem teszek száz esztendőt fel, e világot ember nélkül, 
az ekklesiát tagok nélkül találod. 

2. Az asszonynak segitő társnak kell lenni. Feleség a szó- 
nak ereje szerint felesegitség. Jaj a hol a feleség ellenség, mint a 
Job feleségei. Jaj mégis hol a feleség félszegség. 

3. Az asszonyt vitte Isten Ádámhoz. Tanuljatok itt asszonyok, 
a férjetek után járjatok, nyakatokat meghajtsátok. Uralkodni a fér- 
fin ne próbáljatok. 

4. A házasság egy férfiuból és egy asszonyból áll. 

Imé elmondott beszédemnek uj példáját látom ezen gyüleke- 
zetnek közepette. Ha azért a legelső házasság a paradicsomban 
volt, legyen meg ez is második paradicsomban az Ekklesiában, mely- 
nek vőlegénye az Ur Jézus Krisztus, kinek mi mindnyájan mátkái, 
jegyesei vagyunk. ; 

Ezt az elég szellemes beszédet nehány latin mondat is ékesiti, 


Nagyon kedvelhették, mert a szerző sokszor elmondotta: 


(1800, 1802, 1805, 1815, 1822, 1824, 1825, 1826, 1829, 1830, 
1833, 1834) Almáson és Bölönben, 

A további eljárás szerint a pap igy szól: 

Ezután a vőlegény fogjon kezet és mindeneknek hallatára fe- 
leljenek külön-külön : 

1. Ha ezen kezén levő személyen kivül házasság iránt más- 
hoz valakihez kötelessége nincsen-e, jegyét, biztató beszédét, annál 
inkább hütöt másnak a végre nem adott-e, kihez mostan is köte- 
les volna ; 

2. Ha szeretetből, szabad jó akaratból akarja-e a házasság 
törvénye szerint azon kezén levő személyt magához feleségül venni 
(vagy ugy akar-e azon kezét fogó férfiuhoz feleségül menni ?) 


Esketés formája. 

Az egy magától való Isten, Ur Jesus Krisztus szent Atyja 
engem ugy segéljen, lelkem idvességét ugy adja, amely igazán 
mondom : hogy a kinek kezét fogom, szeretetből veszem magam- 
hoz (mégyek ökegyelméhez) mától fogva tulajdon feleségemnek 


A 

. (férjemnek) tartom, se boldog, se boldogtalan állapotjában el nem 


hagyom, hitetlenül magamtól el nem idegenitem, hanem holtig való 


. hüségemet megtartom a házassági szövetségben, hanemha tisztáta- 
. lan életével a házasságnak törvényit felbontja s megrontja.! 


Más formulát is ajánl : 
Ha a házasságnak törvénye szerint és annak Istentől szerez- 


. tetett végére nézve akarja... magához venni. 


Az esketést lehet második személyben mondani. 
Papi áldás : Minden áldásoknak Istene, ki a szent házassá- 


. got szerzetted, ez uj házasokat itt e földön áldd meg jövendőben, 
. szent fiad által koronázd meg. Amen. 


Én, ki ezeket irom — mondja a szerző — igy esketek: 
En T. T. esküszöm az egy élő igaz Istenre, az Ur Jézus 


. Krisztusnak szent Atyjára: hogy ezen becsületes személyt, kinek 
. jobb kezét, jobb kezemen tartom (vagy ki jobb kezemet, jobb ke- 
. zén tartja) szeretem, szeretetből veszem magamhoz (megyek mel- 
. léje) jövendőbeli házastársul, kit soha, se boldog, se boldogtalan 
. állapotjában, se jobb, se bal  szerencséjében, se egésségében, se 
- betegségében, holtomiglan avagy holtáiglan, hitetlenül el nem ha- 
. gyok. Isten engem ugy segéljen és ugy adja lelkem idvességét. 


Papi áldást ilyet mond Dersi Moses: 
Az Ábrahámnak, Izsáknak és Jakobnak Istene, az Ur Jésus- 


. nak is Atyja és Istene áldja meg kezdendő házas élteteket, hogy 
. azt minden háboruság s kedvetlenség nélkül folytassátok Istenünk 

. nevének dicsőségére, az Ur Jésusnak tiszteletére, az anyaszentegy- 
. háznak épülésére és lelketek örömére. Amen. 


Ferencz József ágendás könyvében az esketést megelőzte a 
háromszori kihirdetés, felmentvény (dispensatio) vagy királyi enge- 


dély, kikérdezés. 


0 h Cl 


A kikérdezés először két tanu jelenlétében, " másodszor  nyil- 
vánosan a mennyegző, illetőleg az esketés alkalmával. Formája : 


. Kérdelek téged, vőlegény atyámfia : szereted-e azon becsületes ha- 


jadont (ifjut, özvegyet) kit magadnak eljegyeztél? A kérdezett fe- 
leli: Szeretem. Szabad akaratból s nem kényszeritésből veszed-e 
őt magadnak (mész-e hozzá) jövendőbeli házastársul. Felelet : Sza- 


. bad akaratból és nem kényszerítésből. Nem adtad-e szavadat, gyü- 


1 Ezt a tiszt. Főtanács 1771-ben, kormányrendelet alapján, törölte. 

rüdet vagy más jegyedet valakinek másnak, miáltal ez jogos igényt 
tarthatna még most is hozzád ? Felelet: nem adtam. A menyasz- 
szony szintén igy kérdezendő ki. 

Mikor az esketésre az előkészület meg van, az eskető lelkész 
(bármelyik fél lelkésze) rövid segedelemre kérő imát mond, amit a 
jelenlevők fennállva hallgatnak, azután esketési beszédet (agenda), 
mit a gyülekezet ülve hallgat. Ezután ismétli a kikérdezést és fel- 
hívja őket eskütételre. Eskü : 

Én N. N. esküszöm az egy élő, igaz Istenre, a mi Urunk 
Jézus Krisztus szent Atyjára, hogy N. N.-t, kinek jobb kezét jobb 
kezemmel fogom, szeretem, szeretetből és nem kényszeritésből ve- 
szem magamnak (megyek hozza) jövendőbeli hitestársul; őt sem 
egészségében, sem betegségében, sem boldog, sem boldogtalan 
állapotában hitetlenül el nem hagyom; vele tűrök és szenvedek, 
holtomiglan és holtáiglan. Isten engem ugy segéljen. 

Ha egyik fél nem unitárius, az esküt annak a ritusa szerint 
mondatja el. 

Ezután ima, Miatyánk, megáldás. 

A házasságkötés vagy esketés történhetik a templomban, a 
menyasszonynál vagy a papnál két tanu jelenlétében. 

A házasság szertartása is mint minden más papi functio fo- 
kozatosan fejlődött. A Disciplina részletes utasításait sokszor meg 
kellett ismételni és ujitni. 

Legutolsó ujitás a polgári házasság kimondása és gyakorlatba 
vétele 1896-ban. Most szintén az állam intézi ugy a házasság meg- 
kötését, mint felbontását. Egyik is, másik is sokat veszit vallásos 
jellegéből, sőt attól teljesen megfosztódik. Ezt észreveszi a törvény 
végrehajtója s midőn a polgári házasság rideg formája lejár, az 
anyakönyv vezetője figyelmezteti, — ha jónak látják — a feleket, 
hogy az egyházi áldás még hátra van. Ennél a pontnál az uj há- 
zasok s legtöbbször szülőik hitbuzgósága lépik előtérbe s az uj 
párt igyekszik rábirni arra, hogy az egyházi megáldást vegyék 
igénybe. Mi unitáriusok az uj házasokkal az esküt, mint fogadal- 
mat mondatjuk el. A polgári házasság életbelépte óta eltelt negy- 
ven esztendő alatt is általános gyakorlatban van a papi esketés. 
Reméljük, hogy nemcsak a hagyomány, hanem a hitbuzgóság is 
érvényben fogja tartani. Ebben nekünk unitárius papoknak éber 
vigyázóknak keil lennünk, nehogy a mi általános liberalismusunk 

a valláshoz és az egyházhoz való viszony meglazitására szolgáljon 
bevezető ösvénynek. 

Az unitárius egyház a reformációtól kezdve élt azzal a jogával, 
ami mint független és törvényesen elismert egyházat megilleti. A há- 
zasságot nemcsak megkötötte, hanem fel is oldotta. Törvény vagy 
törvényjellegü eljárást követtek a manuducftio, a Bod-féle Synopsis 
connubialis alapján. Figyelemmel voltak a bibliára a Disciplina 
utasításaira és a Summa vonatkozó részére (118). 

A válóperek folytatására szervezve volt egyházkörönkint a 
guindena, vagyis öt biró széke, akik az öreg papokból, csaknem 
korszerint váltak ki. Magyaros kifejezéssel alpapi széknek hivták, 
tagjait székbiráknak nevezték. Elnöke volt az esperes. 1801-ben 
két pótbiróval bővitették ki. A birónak esküt kellett tenni. Az eskü 
szövege 1791-ben készült. A kir. kormányszék (Gubernium) 1813- 


"ban elrendelte a házasságvéd beszervezését, kezdetben azzal a cél- 


lal, hogy a válópert felebbezze a felség elébe. A Főtanács nem 
fogadta el, mert az egyház törvénye szerint minden pert meg kel- 
lett felebbezni a Főtanács elébe. Az Alpapi szék mintájára a XIX-ik 
évszázban főpapi szék alakult a Főtanács helyett. 

A házasságvédőt fölvették az unitáriusok is. 

A válóperek csak az illető egyház tagjaira terjedtek ki. Mint- 
hogy a katholikus egyház a házasságot szentségnek, tehát felbont- 
hatlannak minősítette, ott csak ágytól és asztaltól elválasztást mon- 
dottak ki. Ebből a házasfelekre igen nagy hátrány származott, mert 
a házasság megszünt. A két fél magános életre volt kárhoztatva. 
Az egyéni jognak ily nagyfoku korlátozását igen sokan nem tud- 
ták elviselni, kiléptek az egyházból és protestánsokká lettek. 

Az unitárius egyházba készséggel befogadták az igy elvált 


. felet és ha kivánta szabályos eljárásban megvizsgálták a kath. ité- 
. let indokait és a végleges elválasztást kimondották az unitárius 


félre. Ez ellen az eljárás ellen magyarországi ügyvédek felszólal- 


; tak, mint erdélyi specialitás ellen s igen gyakran unitárius egy- 


házunkat támadták, de semmi eredményt nem értek el, mert egy- 


§ házunk jogait az erdélyi törvények biztosították. 


1 Magyarországon a protestánsok nem élvezték azt a jogot, amit Er- 
délyben az unitáriusok és a reformátusok, tehát ott a fejedelemhez kellett 

Az egyházi válóperek Erdélyben is megszüntek, midőn a pol- — 


gári házassági törvény életbelépett. 

A válóperek miatt keletkezett irodalmi harcot a Keresztény 
Magvetőben Kőváry Mihály ügyvéd jeles tolla állotta. Egyik ered- 
ménye volt, hogy 1889-ben az E. Főtanács megállította és kiadta 
az , Unitárius Egyh. Törvényt a Házassági Jogról." " 

A házasság rendesen a lakadalommal jutott befejezéshez. A 
magyar lakadalomnak ma inkább csak a hire van meg, de látjuk, 
hogy ahol a mód és a körülmények megengedik, a falu népe 
megmozdul. Ha a menyasszonyt a szomszéd vagy a távolabbi 
faluból kell elszállítni a virágos, pántlikás 4—6-ökrös fogaton, a 
vig zsivalygás, pisztolyropogás felveri az utat, mezőt, a nép ifját, 
öregét. A régi, jó világban fényesen kitelt magáért mind a két 
család, sőt ma is van dinom-dánom nemcsak falun, de a városon 
is. A falusi lakadalmat népünk nagy szeretettel tette közünneppé. 
Vázlatosan bemutatjuk.? 

A lakadalom előtt egy héttel van a vendégek hivása szép ékes szavak- 
ban. A vége: ,ne sajnálják kegyelmetek az ő kegyelme házánál megjelenni, 
mert ő kegyelme várja és elis ellátja". 

A leányt kikérő, a legényt és a leányt elbucsuztató ékes és szép dik- 
ciók a szülőket, testvéreket, rokonokat, szomszédokat jól megválogatott sza- 
vakkal tisztelik és vigasztalják: , Szünjék meg mostan hát hegedük zengése, 
sarkantyuk pengése, mert bucsuzásimnak most leszen kezdése, legyünk csen- 
dességben, mig leszen végzése", 

A kikérés után a szószóló felel és okosan megmagyarázza a bibliából, 
hogyan vette ki Isten Ádám oldalbordáját s formálá Évát, s mely szavakkal 
bocsátá el, hogy betöltsék a földet és uralkodjanak mindeneken. Következik 
a kézfogás, jegyadás, gyürüváltás, a megköszönés, 

Ez az eljárás vi..ékenként módosul, Moldovanestiben a vőlegény ad gyürüt, 
selyemkendőt, pár cipőt, a menyasszony egy inget. 

A szószóló végül rátér a fődologra : ,ezen becsületes ifju szereti a ke- 
gyelmetek házában felnevelkedett virágszál leányt és kivánja házastársul, örök 
feleségül venni. Ne sajnálják az első ceremoniákra : kézfogás, gyürü- és ruha- 
váltásra előállitni". Erre a leány szószólója felel : vMátkáiának szeretetből 
adott ajándékát tőle telhető módon megszolgálni igyekszik, ő is kedveskedni 
kiván kedves mátkájának", 

Ekkor már arra kerül a sor, hogy a szószóló megkérdezi a menyasz- 
szonyt: , virágszál leány, szereted-e ezen becsületes ifjut, mered-e kezedet 


: E törvény 260 §-ban magába foglalja a házasság megkötésére, a 
házassági kötelék megszünésére és az eljárásra vonatkozó szabályokat. 
? Leirta Fülöp József hévizi hivünk. 

házasság fejében átadni?" Ezt követi a megáldás, melyet szintén a szószóló 
mond, mintha pap volna : , Áhrahám, Izsák, Jákobnak Istene, nekünk is Iste- 
nünk, áldjon meg titeket igaz, állandó szeretettel, zabolázzon meg az Uristen 
minden ártalmas és mérges nyelveket, akik titeket a házassági életben meg- 
zavarnának, addig is, mig az anyaszentegyházban, a felszentelt lelkipásztor 
által a szent eskü szavaival egybeköttetnétek". 

Ezután a két lakodalmi menet, külön-külön csoportban, egyszerre me- 
netel az anyakönyvi hivatalhoz, onnan a templomba. Esküvő után hazamen- 
nek a legény is, meg a leány is vacsoráig. Ekkor a legény násznépe megy a 
menyasszony után. Kikérik a nyoszolyólányok és a vőfély kezére adják ágyá- 
val, párnáival és minden perefernumával együtt. Ekkor a legény vőfélye meg- 
fogja a vőlegény kezét és elbucsuzik a szószóló. 

A nászasztalnál is szól a beszéd, még pedig tréfával bőven füszerezve, 
mert most már ajándékot kér és vár az uj pár: egy fejőstehént, bivalat, akár 
hámoslovat, malacos kocát tiz malaccal, tyukot, csirkét, rucát s hogy nagyobb 
foganatja legyen, a szószóló tényleg ad rendesen pénzt s minden egyes aján- 
dékot külön is megköszön s végül egybefoglaló beszéddel az összeget. Az 
asztalnál a szószóló elébe tesznek 3—4 tejfeles lepényt, dikciót mond, fel- 
darabolja a lepényt és mindenkinek juttat, de mielőtt megennék, szép imát 


mond : 
Mi élni akarunk ez eledelekkel, 


Szenteld rmeg hát kérünk ez eledelünket, 
Hogy táplálhassuk vele erőtlen testünket. 


Étel utánra is van rigmus. 

Szokás az is, hogy esküvő előtt, mikor sütik a kalácsot s a lepényt, 
négy vagy öt fiatal asszony a lányosháztól lapitóra fölvágott tejfeles lepény- 
nyel és egy üveg pálinkával elmegy a legényes házhoz, akivel az utcán talál- 
koznak, megkinálják s a legényes háznál levőket is. Innen is visznek s ha- 
sonlóan járnak el, beszélgetéssel, köszöntéssel az utcán s a menyasszonynál. 

Az is megesik, hogy a menyasszony az esküvő előtt a papnak lepényt 
visz és meghija az esküvőre őt s a kántort is. 

Esküvő napján délelőtt a két nyoszolyólány elmegy a legényes házhoz 
virággal és egy szépen feldiszitett kaláccsal, pálinkával. A legelső poharat 


"egyik megizleli s azután a vőlegénynek nyujtja át ilyen szavakkal : 


Szivem azt kivánja, szived boldog légyen, 

Semmi szomoruság szivedbe ne férjen, 

A te boldogságod az égig felérjen, 

Szépséged, jóságod csorbát ne szenvedjen. 
Ámen. 


Ennyit kiemeltünk a derült multból. Népünk hivő lelkét a 
jószivü, a tisztességes élet, a jó kedély és a segiteniakarás teszi 
gazdaggá, boldoggá. Nagyon kivánatos, hogy ez a pátriarchális 


népies szokás maradjon meg az idő végéig. 
Dr. Boros György. 

A gyakorlati vallás-nevelés egyik fontos kérdése, hogy a 
tudományos felfogás következtében történeti valódiságukat elve- 
szített keresztény legendákkal szemben a nevelő milyen álláspontot 
foglaljon el. Nyilvánvaló, hogy nemcsak az egész Bethlehem járás, 
a csillagos ég alatt énekelő angyalokkal, pásztorokkal, a három 
keleti bölccsel, hanem Jézus életének az evangéliumokban meg- 
őrzött számos egyéb mozzanata is nem megtörtént valóság, hanem 


legenda; azonban ezt még az unitáriusok által használt elemi 


iskolai vallástanítási könyvek sem árulják el; ellenkezőleg, szán- 
dékosan azt a látszatot keltik, mintha azok az elbeszélések a 
valóságban is megtörténtek volna. 

A nevelés egyik alapelve, amihez a vallásos nevelésnek 
százszor inkább alkalmazkodnia kellene, mint bármely más neve- 
lésnek: az őszinteség. A gyermeknek nem szabad olyant mon- 
dani, amiről akár az elmondás idejében, akár később nyilvánva- 
lóan megállapíthatja, hogy nem igaz. A legfejlettebb nevelés még 
a gólya-mesékkel is szakit; még kevésbbé engedi meg, hogy a ne- 
velő egyéb kérdésekről állítson valótlanságot. 

Hogyan tanítsuk akkor például a Jézus életéta 8—10 éves, 
vagy ennél még fiatalabb gyermekeknek ? I 

A legkézenfekvőbb megoldás az volna, hogy — ami az uni- 
tárius felfogásnak is különben egyik sarkalatos tétele — a gyer- 
mekek elé a förténeti Jézust állítsuk, Csillogtassuk meg a gyer- 
mekek előtt egy csodálatos ember életének tükördarabjait. Beszél- 
jünk a názáreti mezőkről, a Názáretben született ács-gyermek 
csendesen induló életéről, amelyről harminc éves koráig bizony 
keveset tudunk. Akkor nagy lépésre szánja el magát, A nyugodt, 
biztos életet maga mögött hagyja; prófétává válik, És kövessük 
őt utján egészen kinos vértanu haláláig, méltatva tanításai értékét, 
jellemének mélységét, Ki mondja, hogy a történeti Jézus, a legen- 

dák csillogása nélkül is nem volna elég ember ahhoz, hogy meg- 
fogja még a fesledező gyermek lelkét is? 

És mégis — valami nagyon hiányoznék ebből az evangé- 
liumból ! 

Éppen az hiányoznék, ami a gyermek legdrágább kincse : a 
mese, Az, ami az emberiség gyermekkorának is természetes szű- 
lötte: a képzelet ragyogó bősége, szabad csapongása. 

A mesét nem szabad a gyermektől elrabolni. Meséből soha- 
sem lehet eleget adni. 

. — Csak éppen ugy kell adni a mesét, mint — mesét. Ez a 
nevelés titka. 

Ha a kacsalábos forgóvár, a parazsat evő táltos. a hétmért- 
földet lépő óriás meséiről a mesélő azt állítaná, hogy azok való- 
ságok, mint a patak folyása, a bárányok bégetése és a szomszéd 
két lova, nemcsak a mese csillogását rontaná meg, de a gyermek 
lelkét is, mert ő azt többé nem égő szemekkel, de kétkedéssel, 
a becsapottság érzéséval várná minőrökké, 

A gyermek ösztönösen érzi, mi a mese és mi a valóság. 
Beteges tünet az, amikor azt ősszezavarja. Miért ne lehetne a 
Jézus életét ís ugy adni, mint minden mást, ami a gyermekhez 
jut: meséül a mesét és valóságnak a valóságot! ? 

Téved az, aki mindent mesének, vagy mindent valóságnak 
akar tanítani A Szent László király életének történelmileg 
igazolt adatai mellett, ha a Szent László-mondákat is elmeséljük 
a gyermekeknek, mint amilyen például a Torda Hasadék ketté- 
vállásának mondája, nem okoztunk a gyermeknek semmi nehéz- 
séget, mert az világosan érzi, mit lehet valóságnak elfogadni és 
mi a legenda. Igy megmentjük a nevelés őszinteségét és a cso- 
dálatosan szép Jézus legendákat is. 

Más szóval: az egész igazságot. 

Mert a legendákképpen vett legendák éppen annyira részei 
az igazságnak, mint az észszerűen megfogalmazott elméletek. 

Ha a legendákat történeti valóságok gyanánt tanítjuk, ha- 
misítunk. Ha azok tanítását elmellőzzük : megszegényítjük az igaz- 
ságot. Ellenben a képletes és lélektani jelentésükben fölfogott 
legendák a művészi átélés eszközeivel gyekran közelebb visznek 
bennűnket a valósághoz, mint a látható, kézzelfogható jelenségek 
pontos leírása s így ezzel a nevelési módszerrel, amely mind a 


Sa 

kettót magában foglalja, anélkül, hogy azokat egymással ellentétbe. 


hozná, bizonyára nagyobb sikert tudunk elérni, mint bármelyik- 
kel külön. 

Alább mintául leközlőm a Jézus élete tanításának bevezető 
részét, ahogy azt én 8—10 éves gyermekeknek tanitom, 


Jézus születése. 


Jártatok-e olyan faluban, amelyben mind zsidók laknak? 
Alig hiszem, hogy jártatok volna. A mi országunkban a zsidók 
szétszórtan élnek városokban és falvakon ; de ezelőtt több, mint 
kétezer esztendővel a zsidóknak is volt országuk, ahol ők müvel- 
ték a földet, ők nevelték az állatokat s még az ácsok és a kő- 
művesek is mind, de mind zsidók voltak. S nem is volt olyan 
utolsó ország a zsidóknak országa; ellenkezőleg, hires volt, még 
ha kicsi ís volt. Királyai is éltek, nevezetes, nagy királyai; a 
zsídó nép maga pedig olyan kiváló volt, hogy ami könyvet irtak 
viselt dolgaikról, azokat szertea világon még most is olvassák az 
emberek. 

Az a nagy könyv, a biblia, amit minden vasárnap ott láttok 
a templombnn, a szószéken, mind azt írja le, hogy mi mindent 
vittek végbe, milyen nevezetes embereik éltek a zsidóknak. 

A sok nevezetes ember között azonban egy sem volt na- 
gyobb, mint a názáreti Jézus, akinek életéről és haláláról tinek- 
tek sok érdekes és épületes dolgot akarok elmesélni, 

Ez a Jézus Názáretben született. Názáreth földje köves és 
sziklás, de József — igy hivták a Jézus apját — nem földműüve- 
léssel, hanem ács-mesterséggel foglalkozott. Volt egy kis műhelye 
s abban készitett fából mindenféle szükséges holmit, amiért neki 
az emberek a legtöbbször nem pénzzel, hanem gabonával, ruha- 
neművel s egyéb szükséges dologgal fizettek, amit ők maguk ter- 
meltek, vagy készítettek. 

A Jézus édes anyját Máriának hívták. Bizony jó volna, ha 
minden édesanya olyan szerető, gondos anya volna, mint amilyen 
Mária volt az ő első szülött fiához, a kicsi Jézushoz. Ugy ápolta, 
ugy nevelte, ugy ügyelte őt, mint a kertész az ő legkedvesebb 
virágát. Ugy nőtt, fejlődött a kis Jézus testében, lelkében, Isten 
és emberek előtt valé kedvességben, 

A bethlehemi jászol. 


Nem hiába nevelte Mária olyan féltő gonddal az ő kícsi 
fiát, Jézust, híres, nagy ember ís lett belőle, akiről az egész világ 
beszélt. Annyit beszéltek, akkora szeretettel hallgatták az ő éle- 
tének történetét az emberek, hogy a végén. észre sem vették, 
még meg is toldották a szép történeteket. Csodálatos dolgokat 
találtak ki róla, mint a tündérkirályfíról, akíről minden öreg em- 
ber hetvenhét mesét tud; s a végén már senkisem mondhatta 
meg, hogy mi a valóság és mi a mese. 

A születéséről is kitaláltak egy szép legendát. Figyeljetek 


. csak ide, még a lélekzeteteket is tartsátok vissza, amig elmon- 


dom; olyan csodálatosan szép ez a mese. 

Parancsot küldött a római császár, a híres Augusztus, bíro- 
dalma minden tartományába, az egyik tengertől a másik tengerig, 
hogy a föld minden lakóját irják össze. Hadd tudja meg, hány 
ember féli az ő hatalmát! A kis Zsidóországba is eljutott a parancs, 
Nosza, lett sürgés-iorgás, lótás-futás, költözködés az egész ország- 
ban! Asszonyok utravalót csomagoltak, férfiak szamarakat nyer- 
geltek, hogy mindenki oda utazzon, ott írathassa össze magát, 
ahonnan a családja származott. 

A názárethi ácsmesternek, Józseinek, Bethlehembe kellett 
mennie, mert az ő családja, a híres Dávid-család, amelyből kirá- 
lyok ís születtek, abból a távoli városkából származott. Fiatal 
feleségét, Máriát, féltő gonddal ültette a szamár hátára s négy napig 
rótták az utat hegyen fől, hegyen le, amig egy este, holdvilágos, 
csillagos este, Bethlehembe megérkeztek. 

Egyik háztól a másikig jártak, egyik vendégfogadó után a 
másikba kopogtattak be: éjjeli szállást csak nem kaptak sehol, 
Tele volt a város messziről jött vendégekkel, A végén is mit tehe- 
tett egyebet szegény József? Hideg éjszakában kinn csak nem 
hálhattak ; bekérezett egy istálóba a városka szélén. S puha szal- 
mán, kérőző állatok teste melegében, ott adott életet Mária az ő 
elsőszülött fiának, a kicsi Jézusnak. 

Jászolba fektette, altatta, etette drága szép Mária az ő ked- 
ves fiát, a kicsi Jézuskát. 

Nagy fényesség támadott a kicsi Jézus feje körül, Nem is 
fért el ez a nagy fényesség a kicsi istálóban. Kirepült az ajtó 

hasadékán, nekifutott a nagy pusztaságnak, ahol pásztorok csen- 
desen nyájaikat őrizték, 
A pásztorok igen megrémültek a nagy fényesség láttán. De 
ekkor hirtelen szózat hallatszott : 
,Ne féljetek ! 
Ime, nagy örömöt hirdetek néktek, 
mely az egész népnek őröme lészen! 


Ma született a Megváltó 
Dávid városában!" 


S angyalok serege jelent meg előttük, akik ezt énekelték: 


, Dicsőség a magasságban Istennek ! 
A földön békesség ! 
S az emberek közt jóakarat !" 

A pásztorok hívást sem vártak. Bundáikat nyakukba vetet- 
ték; sebesen megindultak a város felé. Megtalálták az istállót, 
megtalálták Máriát is, a gyermek Jézussal Ottan leborultak, a 
földre borultak s ugy dicsőítették az Istent, aki nekik s az egész 
világnak bűneiktől, gonoszságaiktól szabadítót küldött. 


A keleti bölcsek. 


De még tovább is tart ez a szép mese. Hallgassátok csak 
meg, figyeljetek ide : : 

Csillag jelent meg az égen, gyönyörü csillag, amikor Jézus 
megszületett, Meglátta a szép csillagot három napkeleti bölcs. 
Tanakodni kezdettek : 

— Mit jelenthet ez a szép csillag; vajjon mit jelenthet? 

Addig gondolkoztak, addig vizsgálgatták a régi könyveket, 
amig kitalálták : 

— Megszületett a zsidók új királya, aki az egész világnak 
is megváltója leszen, 

Nosza, felkerekedett a három napkeleti bölcs. Megrakták 
tevéiket drága ajándékokkal. Elindultak nyomban Zsidóország felé. 

Hát a csillag szépen ott megyen előttük, mutatja az utat 
éjjel is, nappal is, 

Mentek, mendegéltek napokig, hetekig. Egy nap megérkez- 
tek szép Jeruzsálembe, zsidók városába. 

Meghallotta jöttüket Heródes, a zsidók királya. Maga elé 
hivatta a három napkeleti bölcset : 

— Mi járatban vagytok, napkeleti bölcsek ? 
— Megszületett a zsidók új királya, aki az egész világnak 


. ís megváltója leszen. Hozzá igyekszünk, hogy neki tisztességet 


A 


tegyünk. 
No, ezt éppen jó helyt mondották a napkeleti bölcsek, Új 
királyról szóltak a régi királynak! Meg ís haragudott, meg is 


. zavarodott nyomban Heródes, a zsidók királya. De nem mutatta 


rettentő haragját, mert titkon már tudta, hogy mit cselekedjék, 
Magához hivatta az írások tudóit : 
— Irások tudói, mondjátok meg nekem, hol kell megszü- 


. letnie a zsidók új királyának, aki az egész világnak ís megváltója 


leszen ? 
Az írások tudói nyomban megmondották : 
— A judeai Bethlehemben. 
Mondotta erre Heródes: 
— Menjetek csak békességgel ti, napkeleti bölcsek. Hanem 


. visszajövet el ne mulasszátok énhozzám betérni. Én ís hadd 
. tudjam meg, ki az az új király; hadd mehessek én ís tisztele- 


tem tenni. 

Megköszönte szépen a három napkeleti bőlcs a királynak 
irántuk tanusított jóságát. S már indultak is tovább a fejedelmi 
Betlehembe, hogy megkeressék a világ megváltóját. 

Hát a csillag most is ott megyen előttük, mutatja az útat. 
Hegyen föl, völgyön le, Bethlehem széléig, öreg, kőből rakott 
istálló házáig. 

Ott aztán megállott. 

Bement a három bőlcs : 

— Üdvözlégy zsidóknak ujszülött királya ! 

Hát a kicsi Jézus mosolyog, mint gyermek . . . 

Aztán kirakták, amennyi drága ajándékot csak hoztak, ara- 
nyat, tömjént, mirrhát, mind kirakták a kicsi Jézus elé. S ahogy 
jöttek, már mentek ís, vissza hazájukba, vissza napkeletre, 

De ugy megszerették azt a jászolköőntősben kedvesen mo- 
solygó kicsi Jézust, hogy Heródes minden kincséért sem mentek 
volna vissza Jeruzsálembe, őhozzá betérni, amit láttak és hallot: 


. tak: mindent elmondani. 


Még valami gonoszat forral az a vén király a kicsi Jézus 


ellen, 

Más úton tértek vissza hazájukba. 


Ezer gyermek halála Bethlehemben. 


Hallgassátok csak meg a mesének végét: 


jé 
ndanznzászátatttaáüttátttkté 


Csak még most haragudott meg igazán Heródes, a zsidók ; 
királya! Amikor megtudta, hogy a három napkeleti bölcs kiját- 


szotta őt és más úton tért vissza a hazájába, hivatta mindjárt a . 


katonák kapitányát : 


— Amennyi kétévesnél kisebb fiugyermeket találtok Beth- ; 


lehem környékén, egynek se kegyelmezzetek ! 
Nem állhatta meg a katonák kapitánya, hogy meg ne kér- 
dezze : 


— Felséges királyom, egy életem, egy halálom, de már még . 
sem állhatom meg, hogy meg ne kérdezzem: mivégre kell nekünk 


azt a sok ártatlan kisdedet elpusztitanunk ? 

Felelte a zsidók királya : 

— Katonák kapitánya, te még nem hallottad volna, hogy. 
megszületett a világ megváltója, a zsidók újszülött királya, aki- 


hez napkeletről bölcsek jöttek tisztességet tenni? S vajjon nem . 
én vagyok a király, aki ellen ez a kis gyermek pártot ütni készül? 


A gonosz Heródes inkább ezer ártatlan kisgyermeket kész 
volt megöletni, mintsem elveszítse diszes koronáját, gazdag király- 
ságát ! 

S mentek a katonák, mentek nagy sietve Bethlehem váro- 
sába, királynak szörnyü parancsára ezer kisgyermeket kard élére 
hányni, 

De nem ugy történt minden, ahogy azt Heródes szerette 
volna. 

József rosszat álmodott ez éjjel s reggelre kelve, szamár- 
háton Máriával és a gyermek Jézussal együtt Egyiptomba me- 
nekült. 

Kardélre hánytak a katonák minden két évesnél kisebb 
gyermeket Bethlehemben s Bethlehem környékén. Vér festette a 
bőlcsőket, vér festette az utcákat. Sírtak az anyák, jajveszékelt 
az egész város, A gonosz Heródest átkozta minden édesanya. 

De a kícsi Jézus nem volt akkor már Bethlehemben. 

Gondos szökéssel ő akkor már messze járt, szamárháton 
pusztaság közepén, utban Egyiptom felé, 

Csak akkor tértek vissza hazájukba, amikor már hire járt, 


hogy meghalt Heródes, a zsidók kegyetlen királya, 


Jézus gyermekkora. 


Ugye, milyen szép legendák keltek szárnyra a Jézus szüle- 


. téséről ? Olyan szépek, hogy örömest el ís hinnők őket, ha nem 


tudnók, hogy nincsenek angyalok, égen járó csillagok sincsenek, 
Csak egy van: szeretet és rajongás Jézus iránt, amiből ezek a 


. kedves mesék megszülettek, 


Az igazság az, hogy Jézus ís csak ugy született meg, mint 


. a többi szegény gyermek. Csak éppen talán egy kicsit okosabb 


volt, a szive telibb volt szeretettel, az arca több komolyságot 
árult el. S mikor az értelme már annyira fejlődött, hogy tudásra 
megszomjazott, talán hamarabb kérte meg az apját, mint a többi 


gyermekek : 


— Édes apám, taníttasson meg engem írni és olvasni. 
Abban az időben nem voltak iskolák, ahova a gyermekeket 


. be lehetett volna adni tanittatni, József tehát elment egy fehér- 


szakállas irástudóhoz és illően megalkudott vele. Igért neki egy 


kecskét, ha a fiát megtanítja irni és olvasni, 


A fehérszakállas írástudó aztán nem várta, hogy a kecske 
megvénüljön, hanem elővette a könyvtekercseket — abban az 
időben olyanok voltak a könyvek, mint ma egy vég vászon, fől 


. kellett tekerni őket — s nekilátott a tanításnak. Jézussal sok baja 


nem volt; fogott a gyermek esze, mint az éles kés. Csak akkor 
esett gondolkozóba az őreg ember, amikor Jézus előállott : 

— Abból a nagy könyvből szeretnék olvasni, amit az ima- 
házban olvasnak minden szombaton. 

— Az a biblia — felelte az irástudó —, de abból neked 
még nem szabad olvasni, 

— Miért nem szabad ? 

—" Kicsi vagy te még ahhoz, azért nem szabad. —, vála- 
szolta az öreg írástudó s azt hitte, hogy ezzel a felelettel Jézus 
megelégszik. De Jézus annyi szép történetet hallott, amelyekről 
az édesapja azt mondta, hogy ázok mind a bibliában vannak 
megírva, hogy addig nem nyugodott meg, amig öreg tanítója el 
nem vitte őt egy nap a zsinagógába — igy nevezték az imaházat 
zsidóul — s meg nem engedte, hogy a bibliába beletekintsen. 


Valóság és legenda a vallásos nevelésben 


Azután minden szabad idejét ott töltötte Jézus a zsinagó- 
gában. 

Kipirult arccal olvasgatta a régi nagy királyok és a régi 
nagy próféták történeteit. Maga sem tudta, kikre legyen bűsz- 
kébb, a nagy királyokra-e, akik a zsidó nemzetet olyan hatal- 
massá és díicsőségessé tették, vagy pedig a prófétákra, ezekre a 
népet tanító, buzdító és ha kellett: korholó emberekre, akik még 
a királyok szemébe is megmondották az igazat, ha azok letértek 
a becsület és tisztesség utjáról 

Még nem tudta, hogy mi akarjon inkább lenni: király-e, 
aki a zsidó népet fölszabeditsa az idegen királyok rabságából, 
vagy pedig próféta, aki faluról-falura járván, tanitja az embereket 
az Isten törvényeire és szeretetére,! Balázs Ferenc. 


1 Ezen cikk irányával nem értünk egyet. De a kérdés nagy fontosságára 
való tekintettel, közreadjuk. A kérdés tárgyilagos tisztázása céljából hozzászó- 
lásokat szívesen fogadunk. Szerk. 


IMÁDSÁG. 


Uram, ne vedd el tőlem még a dalt: 
Gyógyitó balzsamát szenvedő magamnak, 
Oh hagyd erejét lelkemben a dalnak ! 


Uram, ne vedd el tőlem még a dalt : 
Szegény voltomnak egyetlenegy kincsét, 
Dalolva nem érzem sorsom vasbilincsét, 


Uram, ne vedd el tőlem még a dalt: 
A dal óvta szűzfehérnek lelkemet, 
Uram, a dal tartotta szivemet Neked. . , 


Uram, ne vedd el tőlem még a dalt: 
Dalon át jóságod Magadhoz ölel . . . 
S hatalmas Lényed érzem, mily közel. 


Uram, ne vedd el tőlem még a dalt: 
Oh hagyd a lelkem fürdeni a szépben, 
Éljek a bűntől örök messziségben, 


Uram, ne vedd el tőlem még a dalt: 
Segítsd királyi mezbe öltözni dalom . . , 
Öltse lelkem szeretetbiborát, 

Mely minden bántást királyin megbocsát. 


Ürmösi Károlyné, 

A misztériumi vallások szerepe az 
őskereszténység kialakulásában. 


ik 


A keresztény vallás keletkezésével kapcsolatban az ortodox 


. teológiában hosszu évszázadokon keresztül az a merev és kízá- 


rólagos álláspont uralkodott, és többé-kevésbbé uralkodik még 


. ma is, hogy a kereszténység valami egészen új jelenség volt és 
. legteljesebb ellentétben állott a görög-római világgal, melyben 


megjelent. E rideg dogmatikus álláspont szerint a görőg-római 


. világnak a kereszténység kialakulásában semmi történelmi szerepe 


nem volt és a kereszténység ,az idők teljességében", természet- 
fölötti úton jött létre, 

A mult század folyamán fellépő és a keresztény teológiában 
kíváló szerepet játszó liberális teológiai irányzat élesen szembe- 
fordult ez ortodox állásponttal és a kereszténységnek nem a hit, 
hanem a tudomány szempontjából való tanulmányozását tűzte ki 
célul. E tekintetben a legnagyszerűbb és legeredményesebb mun- 
kát a mult század második felétől egészen napjainkig az u. n. 
vallástörténeti iskola végezte Németországban, mely a keresztény- 
ség eredetének vallástörténeti szempontból való kutatását fogadta 
el s a legkíválóbb protestáns teológusok nagyrészét maga körül 
csoportosította. Ez iskola főmunkatere a Kr. előtti és utáni első 
évszázad vallásos problémáinak kutatása s egyik csoportja az 
utóbbi két-három évtizedben a keleti misztériumi vallások sze- 
repét is beható tanulmányozás tárgyává tette és igyekezett azok- 
nak a kereszténység -kialakulására gyakorolt esetleges hatását ki- 
mutatni. E téren az iskola utolsó kiváló tudósa Reitzenstein né- 
met teológus és filológus volt. 

A vallás-történeti iskola, sajnos, pillanatnyilag hanyatlóban 
van s a német protestáns teológiára az utóbbi évtizedekben gya- 

korolt nagy hatását és irányító szerepét kezdi elveszíteni, mely- 
nek oka részben az, hogy legkiválóbb képviselőit, mint Bousset 
és Reitzensteint, a halál elragadta, másfelől pedig több eddigi 
munkása megszünt az iskola szellemében tovább dolgozni. Leg- 
nagyobb és legveszedelmesebb ellensége a dialektikai teológia, 
mely ujabban a protestáns teológia alakulására, különösen pedig 
az új teológus nemzedék gondolkozásmódjára mind nagyobb be- 
folyást gyakorol. Angliában az általában véve sokkal konzerváti- 
vabb teológia ez iskola munkásságát és elért eredményeit komo- 
lyabb elismerésben sohasem részesítette s ujabban is kiméletlen 
birálatban részesült Rawlinson angol teológus részéről s az an- 
gol katholikus teológia képviselői is nemrég éles támadást intéz- 
tek ellene. ! 

Jelen értekezés célja az, hogy a rendelkezésre álló adatok 
segitségével a keleti misztériumi vallások és az őskereszténység 
között kimutatható kapcsolatokat néhány szóban felvázolja. E cél- 
ból azonban szükséges elsősorban a kereszténység megjelenése 
előtti és az első keresztény évszázadi görög-római világ törté- 
nelmi és vallási hátterének és ezt követőleg a minisztériumi val- 
lások lényegének és jelentőségének rövid ismertetése. Csak ez- 
után térhetünk rá a tulajdonképeni kapcsolatok megvizsgálására. 


IL 


A második pun háborutól (Kr. e. 218—201) kezdve egészen 
az aktiumi ütközetig Kr. e. 31 az akkor ismert világ nagyon szo- 
moru, nyomoruságos időket élt át. Egyik háboru a másikat kö- 
vette, aminek eredményeképpen a szegénység, a gazdasági válság 
az emberiségre egészen reánehezedett. A gyors léptekben világ- 
hatalommá fejlődő Róma Görögországot is meghódolásra kény- 
szerítette és birodalmához csatolta. Az olympusi istenek társasá- 
gába vetett hit, mely a görög város-államok összeomlásától kezdve 
mindinkább gyengült, az első keresztény évszázadban a görög 
ember előtt már majdnem teljesen elvesztette volt hatását. A régi 
görög nemzeti istenek tekintélye lehanyatlásának egyik főoka az 


! Rawlinson: The New Testament Doctrine of Christ. Bampton Lectures, 
1926. G. Sehayn ; Essaip Catholic and Critical. 1933. 

volt, hogy a görög vallás az ember természetének csak egyik ol- 
dalát, az esztétikait méltatta figyelemre. A szegénység és két- 
ségbeesés idején a szépség és vidámság vallása az élet kiábrán- 
dító tapasztalataiban meghasonlott embernek vigasztalást, kielégü- 
lést, nyugalmat nem tudott nyujtani és lassanként teljesen meg- 
semmisült. 

A római birodalom államvallása, mely három főelemből ál- 
lott, és pedig Rómának, az élő császárnak, mint Augusztusznak 
és a halott császároknak, mint isteneknek imádása, az első ke- 
resztény évszázadban már teljesen az állam érdekeinek szolgála- 
tába került, melyben az egyén hite és vágyódása teljesen háttérbe 
szorult. Az egyetemes vallás a legalkalmasabb eszköznek biízo- 
nyult arra, hogy kifelé Róma egységét és megrendíthetetlen ha- 
talmát hírdesse. De ez a vallás az egyénnek semmit sem tudott 
nyujtani, igen sok embert nem tudott kielégiteni, aminek követ- 
kezménye az lett, hogy igen sokan egy új, egy jobb, nemesebb 
vallás után vágyódtak, hogy azt a régi helyébe helyezzék. 

Minden új vallásnak, mely a görög-római birodalomban ab- 
ban az időben általános befogadást és elterjedést remélt, első- 
sorban a tudatlan tömeghez kellett fordulnia, a szegények, elnyo- 
mottak, nyomoruságban sinylődők vallásának kellett lennie, az 
ősrégi vallásokon kellett felépülnie, s ami mindennél fontosabb 
volt, a kétségbeesett, meghasonlott emberek számára személyes 
megváltást, tulvilági életet és boldogságot kellett igérnie és biz- 
tosítania s végűl nem tartozhatott csupán egy nemzethez, mint 
például a judaizmus, hanem nemzetiségre, fajra és osztályra való 
tekintet nélkül mindenkihez kellett szólania. 

A kereszténység megjelenéséig és megerősödéséig, de még 
azután is egészen annak végső győzelméig, a görög-római biro- 
dalom vallásos életében a misztériumi vallások voltak a legal- 
kalmasabbak arra, hogy a kor igényeinek megfeleljenek és a 
megváltás után sóvárgó embereket kielégítsék, ami egyuttal azt 
is jelentette, hogy a kereszténységnek e veszedelmes kultuszok- 
kal, amelyek annyi, abban a korban, hasznos tulajdonsággal ren- 
delkeztek, hosszu, eikeseredett, nehéz harcot kellett vívnia, mi- 
előtt a győzelmet bíztosította. 

Mik voltak tulajdonképpen ezek a misztériumi vallások ? 
Eredetük egészen az ősrégi földmivelési vallásokig vezethető vissza; 
a természet őszi halála és tavaszi ujjáébredésének megfigyelésé- 
ből indul ki. Később, a fejlődés folyamán e kezdetleges föld- 
mivelési vallás szertartásainak értelme átalakulásokon ment át és 
a fejlődés bizonyos fokán, már a hivőnek büntől való megtisztu- 
lást és halhatatlan másvilági életet biztosított. E vallásos kultu- 
szok középpontjában a Soter, Szabadiító állott. E fogalom eredete 
is valószinüleg a régi földmíves vallásban keresendő, amely több 
fogalmat alkotott, hogy azok az évet, az évszakot, a növényze- . 
tet, stb. képviseljék. Az Isten megjelenése a tavasz jövetelét, őszi 
halála pedig a természet halálát jelentette. Az Isten halálát egy 
másik, rosszindulatu isteni lény okozta, aki ellenfelét rendesen 
orvul megöli; de végül megjelenik a harmadik isteni lény, a Sza- 
badító, aki a halott Istent újból életre kelti és visszahozza a földre. 
Az Isten halála és Szabaditó által való feltámasztása minden év- 
ben egyszer végbemegy. 

E kultuszokban az eksztátikus imádás alapgondolata az volt, 
hogy a hivőt közösségbe hozza, eggyé tegye istenével. A meg- 
váltás módja rendesen a szenvedő isten halála, aki végül feltá- 
mad, győzedelmeskedik a halálon és a hivőknek is halhatatlan- 
ságot biztosít. 

A misztériumi kultuszok lényegéről és a Kr. utáni első év- 
századi formájukról, sajnos, nagyon keveset tudunk. Minden, ami 
azokkal kapcsolatban rendelkezésünkre áll és felvilágosítást nyujt- 
hat, egy néhány többé-kevésbbé homályos utalás egy-egy írónál, 
nehány ének- és imatöredék, megcsonkult feliratok, festmények, 
romban héverő kápolnák és templomok, domborművek, stb. A 
nehézséget fokozza az a körülmény, hogy igen sok esetben a 
ránk maradt emlékek korát meghatározni lehetetlen, ami pedig 
nagyon fontos volna, mert a misztériumi kultuszok az évszázadok 
folyamán változásokon mentek át, egyrészük pedig teljesen át- 
alakult. A dokumentumok legnagyobb része olyan irók kezéből 
származott, akik a misztériumi vallások elkeseredett ellenségei 
voltak és rendesen azoknak csupán kevésbbé kedvező oldalait 
igyekeztek kimutatni, Mindezek felett a tájékozatlanság egyik leg- 


— 34 — 


A misztériumi vallások szerepe az őskereszténység kialakulásábari. 


főbb oka az, hogy e kultuszok szertartásai mind titkosak voltak, 
azokat csak a beavatottak ismerték, azok pedig esküvel kötelez- 
ték magukat a legszigorubb hallgatásra. 

A misztériumi vallások, habár sok tekintetben különböztek 
is egymástól, a következő lényeges tulajdonságokban megegyez- 
tek : szertartásaik mindig titkosak voltak s az új tagok felvétele 
ünnepélyes beavatási szertartás utján ment végbe; a tagok kö- 
zött sem faji, sem osztály vagy nemzetiségi különbséget nem tet- 
tek; a hívőknek megváltást, a földi élet utáni halhatatlanságot 
biztosították, ami a jelöltnek az istenséggel való egyesülése által 
ment végbe. A beavatási szertartások egyes részei a mi szemünk- 
ben gyermekes szinészkedésnek tünnek fel, de abban az időben, 
amikor a babona óriási mértékben el volt terjedve s az embe- 
rek a misztikus, jelképes jelenetekben és mutatványokban leg- 
nagyobb örömüket találták, azoknak jelentősége és hatása ís meg- 
volt. Olyan eszközökkel, mint bódító italok élvezése hosszas bőj- 
tőlés után, hirtelen fényes világosság támasztása sötétben, vagy. 
a jelöltnek az isten ruhájába való öltöztetése, mind arra szolgál- 
tak, hogy a hívő érzelmi benyomását minél magasabbra fokozzák, 
hogy azáltal benne az Istennel való egyesülés érzetét keltsék, 

E kultuszok közül egy nehány, mint például az eleusis-i 
misztériumok Gőrögországában, államvallássá lettek, mások álla- 
milag nem voltak elismerve és mint titkos társaságok működtek. 
A legtőbb misztérium középpontjában női istenek állottak, mig a 
férfi istenek, mint Attis, Adonis, Osiris alsóbbrendű helyet fog- 
laltak el, E tekintetben kívételt képezett a Mithra-kultusz, amely- 
nek kizárólag férfiak lehettek tagjai. 


IV. 


A keleti misztériumi kultuszok legősibb formája a Dionisius 
kultusza, melyet Thraciában gyakoroltak jóval Kr. előtt a 6. szá- 
zad előtt, kapcsolatban a bacchusi orgiákkal. A 6. században 
összeolvadt Orpheus imádásával, melynek a kultusz fejlődésére 
jótékony hatása volt, mert annak durva kicsapongásai megszün- 
tek s azontúl a hivek inkább szellemi extázis utján keresték az 

amikor a nép a növényvilág energiáit istenitette és annak újra és 
újra megujulásában magának az istenségnek megtestesülését látta, 
Keletkezési helye az Athéntől nem messze fekvő Eleusis volt. 
Amikor Athén egész Attikát egyesítette, e kultusz gyors fejlődés- 
nek indult és Athén államvallása lett. Legjellegézetesebb vonása 
az, hogy a beavatási szertartásnak egyik pontján az u. n. kukeion, 
szent ítal elfogyasztása volt. Valószinű azonban, hogy az ital nem 
képezte a beavatás központi részét. Arról nincs tudomásunk, hogy 
e misztériumok a római birodalomban milyen szerepet játszottak. 
Annyi azonban bizonyos, hogy Hadrian és Marcus Aurelius e 
kultusznak beavatottjai lettek. Elterjedettségüket mutatja az a 
körülmény, hogy amikor I. Valentinian császár 364-ben az éj- 
szakai vallásos szertartásokat betiltotta, e betiltás az eleusis-i misz- 
tériumokat nem érintette. 

Egy másik fontos misztériumi vallás Cyebele és Attis kul- 
tusza, mely phrygiai származásu és Rómába Kisázsiából kerül, Kr, 
e, 204-ben, a Karthágóval folytatott háboru idején. Későbbi for- 
májában bizonyos fajta szakramentumi étkezést foglalt magában, 
de annak igazi jelentését a reánk maradt homályos értelmü és 
szükszavu felirásból még eddig nem sikerült megállapitani. 

Az Isis istennő kultusza Egyptomból származott és a római 
birodalomban Kr. e. a 2. század folyamán jelent meg. Eleinte ül- 
dözésnek volt kitéve, de lassanként megerősödött, népszerűvé vált, 
úgy hogy Caligula római császár Kr. u. 38-ban Isis tiszteletére 
templomot épittetett a Campus Marciuson. E kultusz beavatási 
szertartásának egy részét ismerjük egy II. századbeli iró, Apuleius 
leírása alapján. E leirás szerint a beavatás előtt álló jelöltnek vá- 
rakoznia kellett egészen addig, amig Isis tudtára adta, hogy haj- 
landó vele a misztériumi titkos igazságokat közölni. Bizonyos ce- 
remóniák után a beavatást vezető pap megmosta és megöntözte 
a jelöltet tiszta vizzel, mely után tiz napig tartó szigoru bőjt kö- 
vetkezett. A bőjt letelte után a jelöltet új vászonruhába öltöztet- 
ték s bevezették a templom legbelső részébe, ahol a kultusz tit- 
kait közölték vele, Másnap reggel megkoronázták pálmaágakkal 
és diszes, feltünő színű palástba öltöztetve bemutatták a várakozó 
beavatottak előtt, akik az ujonnan befogadott tagot örömmel és 
tisztelettel fogadták s valószinüleg úgy tekintették, mint aki az 
istenséggel egyesült s ennélfogva isteni tiszteletre méltó. E szer- 

tartásban szakramentumi étkezésről nincs tudomásunk, de való- 
szinü, hogy később, a fejlődés magasabb fokán az is helyet fog- 
lalt benne. 

A misztériumi kultuszok közül reánknézve legfontosabb a 
Mithra kultusz, mely a kereszténységhez legközelebb állott s an- 
nak bizonyos ideig riválisa és veszedelmes ellensége volt. Mithra 
valószínűleg az ősrégi árja népeknek napistene volt a történelem 
hajnalán. Sok fejlődésen ment keresztül s amikor a római biroda- 
lomban megjelent a Flavian császárok idejében, (70—76), mint 
hős, megváltó, Isten- és emberközötti közvetítő volt ismeretes, 
aki állandóan felfegyverkezve örökös háborut folytatott a sötét- 
ség istene ellen. Főképpen a katonák vallása volt és különösen 
a római birodalom határain volt elterjedve. E kultusz jelentős 
hatással volt a kereszténységre, melyhez sok tekintetben feltűnő 
hasonlatosságot mutatott. Keleten keletkezett szegények, rabszol- 
gák, foglyok között és reményét a megváltóba, közvetiítőbe he- 
lyezte. A keresztény urvacsorához feltünően hasonló szakramen- 
tumai is voltak, melynek alkotó elemeit a kenyér és a viz ké- 
pezték. 

Több misztériumi vallást nem is kivánunk felsorolni. A. fen- 
nebb emlitett és a többi, többé-kevésbbé fontos kultuszokról álta- 
lában még megállapíthatjuk azt, hogy sok jó tulajdonságaik mel- 
lett hiányossággal, gyenge oldalakkal is rendelkeztek s bukásu- 
kat főképpen azoknak köszönhették, A kereszténység tanításaiból 
az első keresztény évszázadokban folytatott küzdelmeiben, még 
a legrettenetesebb üldözések idején sem engedett, más vallásokat 
el nem ismert és a legteljesebb mértékben kizárólagos maradt. 
Többek között ez volt kétségtelenül egyik erőssége, Emellett er- 
kölcsi tekintetben mindig a lehető legmagasabb fokon állott. Ez- 
zel szemben a misztériumi vallások kizárólagosságukat nem tud- 
ták, de nem is akarták megőrizni s erkölcsi utmutatás tekinteté- 
ben is gyakran nem voltak képesek utmutatóul szolgálni, 

A negyedik század elején a kereszténység államvallássá lett 
s megkezdette a még virágzó misztériumi vallások legkiméletle- 
nebb kiirtását, úgy, hogy azok a negyedik század végén már tel- 
jesen eltüntek a római birodalom területéről. 


(Folyt. :köv.) ; 
Oxford. Ifj. Kovács Lajos, 

A dámbáui egyházközségből hozta magával a középiskolába 
azt a kivételesen mély vallásos érzést, mely egy életen át vezérlő 
csillaga volt. Előhaladott korban kezdette meg gimnáziumi tanul- 
mányait. Erre későbben nagyon ráfizetett, merta VI. gimnáziumi 
osztályból besorozták katonának. Három évig volt katona. A ka- 
tonai élet pallérozatlan durvasága sok keserüséget okozott érzé- 
keny lelkének, de másfelől vasfegyelme is meglátszott rajta. Mikor 
a katonai évek letelte után visszajött a gimnáziumba, a kisebb 
diákok előtt koránál és külsejénél fogva valóságos tanári tekin- 
télynek örvendett. Az érettségi után papi pályára ment, mely 
pálya nagyon megfelelt egyéni hajlamainak. Ez a hivatásérzet 
látszik egész papi működésén. Ahol megkezdette e szép pályát, 
ugyanazon a helyen folytatta 41 évig hűséggel, becsülettel és 
zajtalanul. Nemcsak az egyházközség külső építésében, hanem a 
hívek lelkében is maradandó nyomait hagyta lelkipásztori műkö- 
désének. Milyen boldog volt, ha hűséges vetése után a siker ara- 
tását láthatta! A hangos szereplésre nem vágyott, a népszerűséget 
nem kereste; mégis általános közbecsülés vette körül egész éle- 
tében. Mély vallásos érzéstől áthatott imádságok, egyházi beszé- 
dek és versek tesznek bizonyságot írói tehetségéről. Isten szép és 
nagy családdal áldotta meg, de szerető és gondos nejével együtt 
a szükös papi jövedelem mellett is megtalálták azokat a módoza- 
tokat, melyekkel gyermekeik jövőjét megalapozhatták. Milyen bol- 
dogan és jó reménységgel ment Cristurra, hogy otta sok gonddal 
épített szép családi otthonban, s részben az általa ültetett fák 
árnyékában élvezni fogja a jól megérdemelt nyugalmat. Nem so- 
káig élvezhette. Amilyen csendes és zajtalan volt élete, olyan 
csöndben távozott el innen. Nagy családjával és hiveivel együtt 
mi is kegyelettel őrizzük a nemes lelkü barát emlékezetét,  V, A, 

nyug. árvaszéki elnök, tb. köri felügyelő gondnok koporsója mellett. 
(Megh. 1933. XII. 26.) 


Egy szép és értékesen megfutott pálya véghatárpontjánál 
állunk. A gyászos koporsó hirdeti, hogy megszünt egy munkában 
fáradhatatlan, hitvesi győöngédségben kimerithetetlen, baráti szere- 
tetben megbecsülhetetlen, vallását és egyházát mélyen szerető 
drága nemes élet, 

Kidőlt a régi világnak egy erős oszlopa. Pihenni tért annak 
tiszteletreméltó egyénisége . . . 

Itt járt, itt élt közöttünk azzal a nemes lélekkel, mely az 
övét szerette, másét tisztelte; magának sokszor ártott, másnak 
mindig hasznára volt. 

Az írás szava telt be a gyászoló családon: Búra változtatom 
ünnepeiteket, 

Nemcsak a hivatal állított néhai testvérünk koporsója mellé, 
hanem az a közel 30 éves barátságig mélyült ismeretség, mely 
idő alatt láttam kiváló jeles tulajdonságait és megtanultam benne 
tisztelni, szeretni és becsülni a polgári élet kíváló munkását, a 
gyöngéden szerető férjet, a nemes lelkű barátot és az erős hitű 
unitárius testvért. 

Láttam hivatalban a tiszta látás és szelid szeretet emberét, 
mint az özvegyek és árvák fgondviselőjét és tudom, hogy sok 
keserű könnyet törölt le s szárított fel a szenvedők arcán. Híva- 
tali szobáját a szolgálatkészség, udvariasság, szenvedő embertár- 
sai iránti meleg testvéri érzés, rend és pontosság drága erényei 
ékesítették, Jelszava volt: Az én Atyám munkálkodik, én is mun- 


kálkodom . . , És munkálkodott faját szerető, embertársait becsülő 
nemes lélekkel, Nevét ma ís tisztelettel emlegetik, emlékét áldani 
fogják. 


Éreztem az idők viharai által elsodort nemesi kuriájának, 

családi tűzhelyének meleg szeretetét, mely sugárzott és áradt 
azokra, kik háza küszöbét átlépték. Békesség és szeretet várt a 
belépőre . . . 

Itt láttam azt a hitvesi gyöngédséget, mely mély, mint a ten- 
ger kebele s tiszta, mint a magasságok forrás vize. 

Részem volt annak a megbecsülhetetlen baráti szeretetnek 
melegségében, melyben kortársait ésTarra érdemes embertársait 
kitüntette, Mily megbecsülhetetlen kincs a mai rideg, hideg, önző 
világban egy nemes baráti kebel! ... Mit tudjátok ezt ti, kik 
az új világ küszöbén a pillanat gyermekei vagytok !? . . . 

És ott ült meg-megujuló erővel, lelkes buzgósággal sokat 
üldözött, viharok által megtépászott, nehéz idők sulyos csapásai 
alatt síró, jajdató anyaszentegyházunk odorheiu-köri gondterhes 
kormányrudjánál és vezette a hullámok által " csapkodott kicsiny 
hajót eréllyel, bölcsességgel, széles látókörrel zavaros időknek 
szírtjei között. Törhetetlen lelkű, ős-székely jellemű erős unitárius 
volt. Istentől nyert testi és lelki erőit mindig kész szivvel, vallá- 
sos buzgósággal, önfeláldozással értékesítette anyaszentegyházunk 
javára, jelőmenetelére, ajkán a jelszóval : Légy hű mindhalálig . . 

Ézsaiás prófétánál olvassuk, hogy az Úrnak angyala tördeli 
Libanon cédrusait (37. r.). Libanon cédrusa: kimagasló egyéniség 
voltál közöttünk, a polgári életben hű és igaz munkás, a családi 
életben melegen érző hitvestárs, az egyházi életben erős oszlop. 
Az Úrnak angyala szivünk-lelkünk fájdalmára ledöntötte erős 
oszlopunkat és letörte drága cédrusfánkat . . . Boldogok, akik az 
Urban halnak meg . . . 

És most bucsuzunk, drága testvérünk. Ember voltál érző 
szivvel, felebarát voltál nemes jellemmel, anyaszentegyházunk osz- 
lopa voltál erős hittel: példát adtál, hogy mi is olyanok legyünk... 

A kegyelem és szeretet langyala törölje le az érted hulló 
könnyeket és gyógyitsa meg az utánad fájó szíveket! A lélek 
találjon dicsőséget, üdvösséget; a test pihenjen a fehér világ alatt ! 

Balázs András, 

Ferencz József : , Az Unitárius Missió Ház Tíz Esztendeje, " 
Különlenyomat az Unitárius Értesítő XII. évf. 12. számából. Bu- 
dapest, 1933. 16 oldal. 

Ez a kis füzet élénk tollal írott történelmi képet mutat be 
arról, hogy az angol és amerikai testvéreink közbejöttével és tá- 
mogatásával miképpen sikerült a budapesti missziós ház megvá- 
sárlása, felszabadítása s benne templom és ifjusági otthon létesi- 
tése. A munkában a. misszió ház bizottsága mellett elavulhatatlan 
érdemeket szerzett dr. Csiki Gábor, kit egyfelől e téren elért sí- 
kereiért ért az a kitüntetés, melyben a kormányzó ujabban ré- 
szesitette, 

A történelmi rész után körvonalazza a füzet a misszió ház 
óriási horderejét a magyarországi hitrokonaink életében. Ez a je- 
lentősége áll a szószéki szolgálatban, az egyháztársadalmi és ka- 
ritativ munkában, a magyar protestáns közösségi érzés ápolásá- 
ban és a világ unitáriusaival való testvéri kapcsolat fenntartásá- 
ban. Örömmel olvastuk a lelki munka áldásos sikereit s adja Is- 
ten, hogy az a nemes és nagyrahivatott intézmény a jövőben is 
gazdagon váltsa be a hozzá füződő várakozásokat. 

Dr. Iván László. Régi igazságok uj köntösben. II. Jézus. 
89 16 oldal, a , Keresztény Magvető" fűzetei,. 

Kitünő munkatársunk ezen füzetben ismételten bizonyságot 
tett mélyen érző, vallásos lelkéről és fenkölt gondolkozásáról. 
Ilyen emelkedett szellemben Jézusról alig irt valaki közülünk. 
Érdemes az elolvasásra. Az író jóvoltából, mig a készlet tart, 
szerkesztőségünk díjtalanul megküldi azoknak, akik egy levelező 
lapon kérik. 

Dr. Varga Béla : Hittani Tanulmányok. 8". A Keresztény 


Magvető füzetei. 


ő, VR 

A folyóiratunkban megjelent tanulmányait adta ki a kiívá- 
ló filozófus, amelyben éles logikával tisztázza a vallási fogal- 
makat s nyujt gazdag anyagot egy unitárius hittan megirá- 
sához. Érdemes a tanulmányozásra. Megrendelhető az Iratterjesztő- 
nél, Ára 5 leu. § 

, Kolozsvári Kalauz és Címtár". Összeállította Orosz 
Ferenc mérnök. Az Erd. Kárpát Egyesület kiadása. 1933. 961-176. 
1. 2 térképpel. 

A vaskos és értékes mű írója és összeállítója cluji kollégiu- 
munk egykori tanulói sorából került ki. Mivel Cluj-ról ezelőtt 
30 évvel jelent meg az utolsó részletes, magyarnyelvű kalauz : ez 
a mű minden tekintetben hézagpótló, hasznos és elodázhatatlanul 
szükséges feladatot oldott meg. 

A kalauz előbb általános képet rajzol a városról, adja röő- 
vid történetét és vallástörténetét s aztán részletes leiró-kalauzt 
nyujt, melybe rövidre fogva minden lényeges tudnivalót betömő- 
rit s külön fejezetekben tárgyalja a városból megtehető rövidebb 
és hosszabb kirándulásokat. A könyvet 34 kép disziti s a város 
pontos, részletes térképe, valamint a vidék külön szinezett turista 
kiránduló térképe teszi még használhatóbbá. Adatai és térképei 
pontosak, jók. Csupán a történelmi emlékeknél látnánk szivesen 
részletesebb magyarázó szövegeket. Ezen azonban egy-két év 
mulva az ily emlékek külön kalauza, önálló kötetben segithet. A 
kalauz igy is értékes és sikerült munka. Bár többi erdélyi váro- 
saink magyar kalauzai is követhetnék, 

A kalauz második része külön lapszámozással rendkivül rész- 
letes, pontos és jó cluji tájékoztató és címtár, lakás és címjegyzék: 

A kötet 96 oldalas első része a két térképpel (30 lei) kü- 
lön is megszerezhető. (Az egész mű a cimtárral együtt 50 lei.) 
Melegen ajánlhatjuk olvasóinknak. (kl.) 


A Keresztény Magvető új tárgymutatója. Az uni- 
tárius irodalmi társaság határozatának értelmében a szerkesztőség 
sajtó alá rendezte a Keresztény Magvető XLVII—LXV. kötetének 
tárgymutatóját s az nemsokára meg is fog jelenni. A tárgymutatót 
Kelemen Lajos szakszerü utmutatásai alapján Erdő János teoló- 
giai növendék készítette el. Arra való tekintettel, hogy a tárgy- 
mutatót csak a szükséges példányszámban késziíttethetjük el, 
kérjük, hogy akik arra igényt tartanak, lehetőleg mielőbb jelent- 
sék be azt a Keresztény Magvető szerkesztőségének. Ára 50 lei. 

Csiító Salamon-emlékalap. A Teológiai Akadémia igaz- 
gatósága elhatározta, hogy koszorumegváltás címen Csifó Salamon 
. emlékére alapítványt létesít. Az alapítványhoz eddíg hozzájárul- 
tak: Dr. Boros György püspök 300, Erdélyi Bank és Takarék- 
pénztár 1000, Vásárhelyi Boldizsár 100, dr. Ferencz József 200, 
Unitárius Főgimnázium tanári kara, Cluj 200, Keresztély Lajos 
200, Szent-Iványi Sándor 200, özv. Szent-Iványi Sándorné 100, 
Dr. Gál Kelemen 100, Teológiai Akadémia Igazgatósága 1000, 
Gálfi Lőrinc 500, dr. Varga Béla és neje 200, Puksa Endre 200, 
Hadházy Sándor és neje 200, Hadházy Éva 100, ifj. Hadházy 
Sándor és neje 200, Ürmösi József 100, dr. Gál Miklós 100 és 
Lőrinczi Dénes esperes 100 leu, 

Tisztelettel kérjük az elhunyt jóbarátait, tisztelőit és volt 
tanítványait, hogy az alapítvány gyarapitásához hozzájárulni s 
adományaikat Hadházy Sándor pénztáros cimére (Cluj, Liceul 
unitarian) küldeni sziveskedjenek. 

Hitler és a német protestantizmus. Mindnyájunk 
előtt ismeretes az a tény, hogy a világon bárhol található néme- 
tek mily nagy lelkesedéssel vannak eltelve Hitler iránt. Napoleon 
iránt hatalma tetőpontján a fÍrancia katona nem volt nagyobb 
lelkesedéssel eltelve, mint a mai németek nagyrésze Hitler iránt. 
Ez a lelkesedés meg is érthető abból a szomorú és megalázó 
helyzetből, ahová a békeszerződések Németországot juttatták. 
A Hitler által képviselt szellem a német öntudatot a legteljesebb 
mértékben is kifejlesztette. Azonban, mint minden forradalmi 
mozgalomban, ebben is nagy és káros tulzások is vannak, melyek 
nagy visszahatást váltottak ki. A hitleri állam ugyanis a maga 
szempontjainak rendel alá mindent, még a vallást ís. Ez ellen a 
leghatározottabban Barth Károly, egyik leghiírnevesebb teológus 

emelte fel szavát s utána több, mint húszezer evangélikus lelkész 
(köztük püspökök és egyetemi teológus tanárok) nyilatkozatot 
adott ki, melyben tiltakoznak a keresztény protestáns egyházat 
ért nagy megalázás ellen. A tiltakozás a következő fogadalommal 
végződik : 

,Igérjük, hogy kötelességünket teljesítjük, mint az Igének 
szolgái, egyedül a szentiráshoz való hűségben, a hitvallások sze- 
rint való magyarázat alapján. Igérjük, hogy legjobb képességein- 
ket egyházunkban az igazság és szeretet útjának tisztitására for- 
dítjuk és arra, hogy nyiltan ellentálljunk a hamisságnak és gyű- 
löletnek. Mint keresztény lelkipásztorok, arra törekszünk, hogy 
magunkban és egyházközségeinkben megvalósítsuk azoknak a 
testvériségét, akik Krisztushoz tartoznak. 

, , , Mi bízunk az egyház Urában és könyörgünk, hogy ad- 
jon egyházunknak új életet az ő szent lelke által és adja nekünk 
az ő békéjét." 

Barth Károly a hitleri törekvésekkel szemben a következő 
kijelentést ís tette : 

Az lsten igéje megmarad mindörökké, ezért az Isten igéje 
minden nap nélkülözhetetlen, mert minden nap az örökkévalóság 
felé halad. Ez az oka annak, hogy az egyház és teológia nem 
alhatik téli álmot a teljes hatalmu államban, mert a teljes hatalmu 
államban is a nép az Isten igéje által él, amelynek tartalma : 
"A bűnök bocsánatja, a föltámadás és az örök élet." 

Ismeretes, hogy Barth az ősprotestáns gondolatnak a leg- 
erőteljesebb és legsikeresebb harcosai közé tartozik. A vallásos 
szabadelvüséget nagy távolság választja el az ő felfogásától, 
Azonban azon felfogása, hogy a vallás sui generis jelensége az 
emberi léleknek s mint ilyent, nem lehet az állam szempontjai- 
nak alárendelni s hogy ezért még állása kockáztatásával is bátran 
sikra száll, a szabadelvüség táborában ís a legnagyobb elismerést 
vivta ki, (The Inguirer 1933 dec, 2. száma után.) bp. 

A templomkertek berendezése és ápolása. Feles- 
leges annak a magyarázgatása, hogy a templom környezetét is 
méltóvá kell tennünk az Isten házához. A templomkertek elha- 
nyagolása csalhatatlan jele a lelkész és hivek nemtörődömségé- 
nek és közönyösségének. Éppen ezért örömmel üdvözöljük az 
Erdélyi Gazdasági Egylet azon törekvését, amellyel segítségére 

kiván lenni az egyházközségeknek a templomkertek ízléses és 
szakszerű berendezésében. A nevezett egylet kertészeti szakosz- 
tálya azt a felhívást adta ki, hogy , szívesen áll minden magyar 
egyházközség rendelkezésére tanácsaival s amennyiben a paro- 
chiák a templomkert és templom méreteit, azoknak az égtájak 
szerint való fekvését egy ív papirra lerajzolva beküldik, szívesen 
készit tervet és gondoskodik az ültetvények kedvező árakon való 
beszerzéséről is", De ettől eltekintve, rmninden egyházközség a 
maga kebelében is megtalálhatja a templomkert szépítésének a 
módozatait, S ha a presbíterek, az ifjúság és nőszövetségek ösz- 
szefognak, ezen a téren ís gyönyörü munkát végezhetnek. 

Schleiermacher. Folyó évi február 12-én mult 100 éve 
annak, hogy a modern teológia atyja és egyik legkiválóbb kép- 
viselője 66 éves korában meghalt. Jelentősége korszakalkotó, 
mert a vallást az élettelen dogmatizmus béklyóitól megszaba- 
dítva, az ember érzésvilágába helyezte s mint az Istentől való 
függés érzését, úgy fejtette ki. A felvilágosodás és a piétizmus 
hibái és tévedéseitől megszabadulva, azok erényeit egyesítette 
magában. Ezért a gondolatok gazdagsága mélységes vallásos ér- 
zelemmel párosult nála. Nehéz megállapitani, hogy vajjon mint 
filozófus, vallásos lélek, gyakorlati teológus, vagy szónok volt-e 
nagyobb. Sokoldalu munkásságával iskolát teremtett és lelkes 
tantványok serege ült lábainál. A teológiát a fejlődés új útjaira 
terelte, midőn azt a német idealizmus fenkölt eszméivel gazda- 
gitotta, Hatása nagy volt s bár egyes újabb irányzatok nem tud- 
ják követni hagyományoktól mentes, szabad szárnyalását, ez a 
hatás ma is érezhető s felfogásunk szerint az általa mutatott út 
a teológiai fejlődés helyes iránya. Halála évfordulója alkalmából 
a tőle örökölt lelki kíncsekért a hála és kegyelet érzéseivel adó- 
zunk halhatatlan szellemének. 

A színmű és az egyház. Néhány héttel ezelőtt az In- 
guirerben ezen cím alatt érdekes cikk jelent meg, melyben a 
színmünek az egyházba való visszaállításáról és felelevenitéséről 
számolt be. Ecélból egy társaság ís alakult , Pendleton Unitarian 
Dramatic Society" névvel s máris több ünnepélyt és előadást 
tartott, E mozgalom tagjai céljukat 5 pontban jelölik meg : 

1. Önzetlenséget teremteni mindnyájunkban: ösztönözni a 

2. Befolyásolni a közösségi életet; méltányolni a színmű- 
irodalmat és művészetet. Művelni a művészt magunkban. 

3. Megélénkíteni a lelkiéletet a színmű, Zene, költészet, 
művészet és tánc tüzetesebb használatával. 

4. Szolgálni egyházunk érdekeit. 

5, A hallgatóság által adott pénzből támogatni az egyház 
anyagi ügyeit. (E. JJ) 

Megalakult az unitárius cserkészet. ,Jó munkát!" 
cserkész-köszöntés végre felhangzott unitárius ifjuságunk sorai 
közt. 1933 november 1.-én Lőrinczy Zoltán helybeli kollégiumi 
tornatanár megalakította az első erdélyi unitárius cserkész-cso- 
portot a kollégium önkéntesen jelentkező növendékeiből Az 
egyházi főhatóság örömmel engedélyezte az ifjuságnak ezt a meg- 
mozdulását. Még csak a hivatalos elismerés szükséges a cserkész 
kerületi parancsnokságtól, hogy cserkészeink nyilvánosan is tud- 
janak szerepelni. Addig is, mig a hivatalos elismerést megkapja, 
a mozgalomnak lelkes vezetője cserkész örsvezető-tanfolyamot 
tart. Eddig 18 fiu látogatja ezt a kiképző tanfolyamot, tanulgatva 
a cserkész-élet tudnivalóit. Ők fogják majd tavasszal a parancs- 
nok vezetése alatt a cserkészek kiképzését végezni. Mivel a 
cserkész-törvény értelmében csak 12 éven felüliek lehetnek cser- 
készek, a 12 éven alóliak cserkész-szervezete 1933 nov. 15.-én 
a vasárnapi iskola kereteiben , farkaskölykök" hivatalos név alatt 
alakult meg. , Cserkész Otthon"-uk is van a kollégium épületé- 
ben, ahol a kiképző tanfolyamot, rendes cserkészórákat tartják. 
Tavasszal, ha addig anyagilag is megerősödnek, több kisebb- 
nagyobb kirándulást, táborozást terveznek. Sok nehézséggel kell 
megküzdeniök az új cserkészeknek, sokat kell dolgozniok, ha azt 
akarják, hogy az unitárius cserkészet zászlója el ne bukjék, Ők 
biznak és dolgoznak!..., Mi is bizunk bennük és segítjük . . . 
de sokat várunk tőlük a jövőben! Sokat és méltót az unitárius 
ifjúsághoz. E reményben, unitárius cserkészek: ,Jó munkát!" 

Erdő János. 

s, Lelki kutatások nemzetközi intézete" megalakult 
London székhellyel. Az intézet célja a lelki jelenségek kutatása 
szigoruan tudományos alapon. Az intézet elnöke G. Elliot Smith 
F.R. S, tanár lett. Alelnökei: Shaw Desmond, Julian Huxley és 
E. W, Mac Bride F.R.S. A végrehajtóbizottság tagjai; J, Arthur 

Findlay, D. F. Fraser-Harris, Lieut-Commander J, S, Dave, dr. 
Fodor Nándor (magyar!), dr. A. M. Low, dr. William Stephen- 
son, Gerald Heard és az Inguirer kiadója. E fényes nevek szép 
eredményekre jogosítanak fel! (E, JJ) 

sFordítók kerestetnek". Ebben az évben kiemelkedő 
fontosságu eseményben lesz részük a világ unitáriusainak és sza- 
bad keresztényeinek. Most rendezi meg ugyanis a , Szabad Ke- 
resztények Nemzetkőzi Egyesülete" Kopeanhágában világkongresz- 
szusát augusztus 14—19. között. Jelenleg a hollandiai titkárság 
tevékenykedik a kongresszus előkészítésén. , Egy S. O. S.-t kap- 
tam dr. C. J. Bleekertől — írja az Inguirer szerkesztője —, hogy 
a lap hasábjain fedezzek fel olyan alkalmas személyt, vagy sze- 
mélyeket, akik el tudnák készíteni az angol vallásos himnuszok- 
nak: német, holland, magyar stb. nyelvekre való fordítását. , Én, 
írja Bleeker, a St. Gallen-i konferencián használt, kiválasztott 
himnuszokat összegyűjtöttem s ehhez kiegészítésképpen kellene 
néhány jellegzetes új himnusz a kongresszuson résztvevő nemze- 
tektől. Ezért, aki olvasóink közül képesnek érzi magát e munka 
elvégzésére (t. i. a fordítást egy vagy több nyelvre), kérjük, kő- 
zőlje ezt azonnal dr. Bleekerrel (27. Nieuwe Gracht, Útrecht, 
Holland), aki majd gondoskodni fog a fordításhoz szükséges 
anyagról". (Inguirer, Jan. 6. 1934) (E. JJ) 


A liverpooli vita. Ez a vita minket ís nagyon érdekel s 
a mai kor összevisszaságára mélyen rámutat, de van valami benne, 
ami biztató ís. Liverpoolban, Anglia harmadik nagy városában a 
háboru után az anglikán egyház egy hatalmas új katedrálist emelt. 
E katedrálisnak papja, aki egyuttal ésperes is (Dean of Liverpool) 
meghivta Redfern Lőrinc liverpooli unitárius lelkészt, aki külöm- 
ben az angol és amerikai misszióval nálunk is járt és Jachset, az 
oxfordi Manchester New College nyugalomba vonult igazgatóját, 
hogy a székesegyházban prédikáljanak. A meghivott unitárius lel- 
készek ezrekre menő hallgatóság előtt prédikáltak is. Bizonyos, 
hogy nagy hatással beszéltek nemcsak pozitiv, hanem negatív 
szempontból ís. Nemcsak a két felekezet között levő eme nemes 
együttműködésről hangzottak el elismerő szavak, hanem megszó- 
laltak a régi idők gyászos kisértetei is, akik nagyon hibáztatják a 
katedrális jézusi szellemű lelkészét, hogy miért engedte szóhoz 
jutni annak a felekezetnek lelkészét az anglikán templomban, mely 
felekezetet az anglikán egyház hitcikke az eretnekek sorában 
levőnek tart. (A harminckilenc artikulus 1, 2, 5 pontja) Lord 
Hugh Cecil a liverpooli püspök ellen följelentést tett fölöttes ható- 

ságához, a yorki érsekhez, amiért eltürte ezt a hallatlan esetet. 
Nem tudjuk még, hogy mi lesz a kérdés fegyelmi oldalával, de 
az unitáriusok mégis csak meghívásban és nagy érdeklődésben 
részesültek anglikán részről, ami a vallásban levő egyetemes ha- 
tásnak tulajdonítható s azok pedig, akik ebben botrányt látnak, 
nem tudják az idők órájának mutatóját visszafelé vinni. Redfern 
és Jacks a sajtó utján is akkora nyilvánosságnak beszélnek, hogy 
a fönt említett konservatív főur és társai nem tudják az ők mun- 
kájukat megsemmisíteni. (Inguirer 1934 jan, 6. száma után.) B. P. 

Új biblia. Érdekes kisérletet végzett J. B. Thomson Davies 
asszony a ,Biblia szive" c. munkájában, hogy az átlag olvasók- 
nak bemutassa a biblia bámulatos irodalmi értékét. A szerzőnek 
a célja az, hogy a Biblia iratait olyan sorrendben közölje, mely 
megegyeznék azzal a sorrenddel, melyben azok létrejöttek. Mun- 
kájának első kötete feloszlik: a) legkorábbi költeményekre (pl. 
Deborah Eneke, stb.) ; b) legkorábbi elbeszélésekre (Deuteronómium, 
Leviticus, Királyok könyve, Birák k. Sámuel és a Prófétákra) — 
olyan sorrendben, ahogy íródtak. A második kötet az 0-testá- 
mentum többi részét ölelné fel. A harmadik pedig az Uj-testá- 
mentumot. A szerző érdekes megjegyzéseket füz az ó-testámen- 
tumi költeményekhez és elbeszélésekhez, magyarázza a Bibliai 
történelmet és azokat a történelmi eseményeket, melyekre a pró- 
féták hivatkoznak. Erdekes megjegyezni, hogy Davies asszony 
matematikusnak készült és mint ilyen lector, majd igazgatónői 
állást foglalt el a Bingley Training Collegeben. Azonban férje lel- 
kész. Ömaga könyvéről ezeket írja: , Kisérlet, hogy összeegyez- 
tesse a Biblia olvasását a tanulással a megértés céljából." E. J, 

Irodalmi pályázat. Az Unitárius Irodalmi Társaság dr. 
Ferenczy Géza elnök adományából pályázatot hirdet Jakab Elek 
történetíró élet- és jellemrajzának megírására, különös tekintettel 
munkásságának unitárius vonatkozásaira és jelentőségére. Pályadíj 
5000 lei, A pályázat titkos, jeligés, határideje 1935 március 1. A 
pályamunka körülbelül 3—5 nyomtatott ivnyi legyen. A kitüzött 
határidőig az irodalmi társaság főtitkárához adandó be. S, Nagy 
László, főtitkár. Vári Albert, ügyv. alelnök. 


. Gyászhir. Aranyosrákosi Létay László ny. kir. adóhivatali 
főpénztárnok életének 79.-ik, boldog házasságának 42.-ik évében 
Í. év Január 25,-én Timigoaran meghalt. Özvegye, Nagyajtai Do- 
náth Olga, gyermekei és unokái áldják emlékét. 


Szerkesztésért felel: VÁRI ALBERT. 

